text:
2 Veigauna
Chapter 17
O Josevata na luvena sa lewa ena vukuna, ka sa vakaukauwataki koya ena vukudra na Isireli.
2 Sa biuti ira na mata sotia ena veikoro kece e Juta kei na i vakaruru ni valu ena vanua e Juta kei na veikoro vaka Ifereimi e a kovea mai o Esa na tamana.
3 Sa tiko vata kei Josevata o Jiova, baleta ni sa muria na sala i Tevita na tamana, sa sega ni via muri Peali,
4 ia, sa vakasaqara na Kalou i tamana ka muria na nonai vakaro ka sega ni vaka na nodra i valavala na Isireli.
5 Oqo na vuna, sa vakadeitaki kina na matanitu ena ligana; o ira kece na Juta, era sa soli ka ni loloma vei Josevata, ka sa rui levu sara tu vua na i yau kei na dokai.
6 Na yalona sa rekitaka na sala i Jiova; ni sa talaraka na veitikina cecere kei na veimatakau e Juta.
7 Ena i katolu talega ni yabaki ni nona veiliutaki, sa vakatalai ira na dauveivuke vua, o Penieli, o Opetaia, o Sakaraia, o Nacanieli kei Maikaia, me ra veivakavulici ena veikoro e Juta.
8 Sa vakatalai ira vata kei na Livai o Semaia, o Necanaia, o Sebadaia, o Aseli,. o Semiramoci, o Jeonacani, o Atonaija, kei Tobadonaija — o ira oqo na Livai, kei na rua na bete o Elisama kei Jorame.
9 Era sa veivakavulici e Juta, ni sa tiko vei ira nai Vola ni Vunau i Jiova; era sa lako yani ki na veikoro kece e Juta ka vakavulici ira na tamata.
10 Sa lutuka na matanitu kei na vanua taucoko na rerevaki Jiova – oqo na veivanua vakavolivoliti Juta, ka sa vakavuna na nodra sega ni via valuti Josevata.
11 Eso vei ira na Filisitia era sa kauta mai na i loloma vei Josevata, na siliva kei ira na kai Arapea era sa kauta mai e vitu na udolu vitu na drau na me tagane.
12 Sa tubu cake tiko ga na kaukauwa i Josevata ka sa tara na koro ni valu kei na koro ni maroroi yaya e Juta.
13 Sa levu na veika e taukena ena veikoro e Juta, kei na tamata qaqa, na tamata i valu era sa tiko e Jerusalemi.
14 Oqo na kedra i wiliwili – me vaka nai wiliwili ni vuvale i tamadra e Juta, na turaganivalu ni veiyaudolu: O Adena na turaganivalu, sa tiko vei koya e tolu na drau na udolu na tamata qaqa ni vala;
15 taravi koya, o Joanani na turaganivalu, sa tiko vata kei koya e rua na drau walusagavulu na udolu na tamata qaqa ni vala;
16 O Amasai na luvei Sikiri – o koya sa soli koya vei Jiova, sa tiko vua e rua na udolu na tamata qaqa ni valu.
17 Vei Penijamini; o Eliada na tamata qaqa ni vala, sa tiko vua e rua na udolu na tamata vaka dakai ka vaka i sasabai talega;
18 sa taravi Eliada o Jeosapate ni sa tiko vua e dua na drau walusagavulu na udolu sa vakarautaki oti tu me vala.
19 O ira oqo sa vakarau tu vua na tui, sa sega ni wili kina o ira sa biu tu ki na veikoro ni qaqa e Juta taucoko.


c: text/html

text:
Kauti
Na veilakoyaki se veilakoyaki sa ikoya na toso ni tamata, manumanu kei iyaya mai na dua tale na vanua ki na dua tale. Ena dua tale na kena itukutukuni, na cakacaka ni kauti e vakamacalataki me dua na ivakarau ni ituvatuva se dua na ka mai na dua na tikina A ki na dua tikina B. veimataqali ni kauti oka kina na cegu, vauna, wai, keveli, pipeline kei kena loma. E rawa ni wasei na lomanibai ki na infrastructure, vakamotoka kei cakacaka. Na kauti ena yaco me ra volitaka na tamata, ka sa yaga sara ki na kena vakatorocaketaki na momani.
Kauti infrastructure e lewena na installations tudei, oka kina na sala, soveataki, sala ni cagi, sala ni wai, ikelimusu, bitu vakatagi, kei terminal me vaka na rara waqavuka, soveataki siteseni, siteseni ni basi, veikauyaki, lori terminals, lomaloma depots kei waiwaqa. Na Terminals e rawa ni vakayagataki ruarua me baleta na interchange ni pasidia kei na kako kei na kena maroroi.
Na lori e lako tiko ena veitaratara oqo e rawa ni oka kina na motoka, basikeli, basi, sitima, lori, elikoputa, waiqaseqase, lomaqaseqase kei waqavuka.
Na cakacaka e vakayacori ena sala e dau cicivaki kina na lori, kei na iwalewale ni kena tuvanaki na inaki oqo, oka kina na ni vakailavotaki ni, legalities, kei na lawatu. Ena kauti, na cakacaka kei na vakadeitaka itaukeiwaqa ni infrastructure e rawa ni dua na tamata raraba se vakaitaukei, ka vakatau ena vanua kei na kena ivakarau.
Na pasidia kauti e rawa ni pasidia, ka daunitalevoni kina na kena vakarautaki na veiqaravi, se na kena vakaitaukei. Na freight kauti sa yaco me vakanamata ki na containerization, e dina ga ni umauma kauti e vakayagataki ena veika lelevu ni iyaya kaukauwa. Na kauti e vakayacora e dua na tiki bibi ni tubu vakailavo kei vuravuratarai, ia e levu na ka e vakavuna na cegu dukadukali kei vakayagataki ni vanua lelevu. Ena gauna e dau subsidize tu kina na veimatanitu, na ituvatuva vinaka ni kauti sa ka bibi sara me caka kina na gaunisala taurivaki kei beci cakacaka kurabui.

robotstxt: allowed

filter: keep


text:
Era mani ravuti kece na Toga ena i valu mai Wairiki vei Tui Cakau ka ra dro na kenai vovo ka yaco mai Yacata eso. E tukuni ni ra moku ka colati cake ena nodra takia ki na koro makawa ko Kakabale, na yavutu kei Yacata, e ulunivanua.
Sa toka oqori ena i taba na vovo ni nodra takia kei na binibini sui ena dua na qara ena botoni ulunivanua mai Yacata. Oi rau na tiki ni takia ka vo tu oqo, e dau kabi ena dago ni takia. Na veika makawa vaka oqo ena tiki ni sasaga ni kena tauyavu na bisinisi ni saravanua mai Yacata, mera la'ki sikova na veika se itikotiko makawa eso mai Yacata.


text:
NODA BULA VAKARISITO
Era Kilai na Lotu vaKarisito Dina Nira Dau Veilomani—Maroroya na Duavata
VUNA E BIBI KINA: Ena bogi ni bera ni mate o Jisu, e masulaka mera “duavata sara” na nona tisaipeli. (Jn 17:23) Meda duavata tiko ga, e vinakati meda vakaraitaka na loloma e “sega ni katona na ca.”—1Ko 13:5.
KENA IWALEWALE:
-
Me vakataki Jiova, raica ga na ka era vinaka kina na tacida
-
Yalorawarawa ni veivosoti
-
Ni sa wali na veileqaleqati, guilecava, kua tale ni kauta cake mai.—Vvb 17:9
ME SARAVI NA VIDIO “DOU VEILOMANI”—KUA NI KATONA NA CA, QAI SAUMA NA TARO QO:
-
Ena imatai ni iwasewase ni vidio, e vakaraitaka vakacava o Eleni ni ‘katona tiko na ca’?
-
Ena ikarua ni iwasewase ni vidio, na cava e cakava o Eleni me kua kina ni cala nona rai, me donu tiko ga?
-
Na cava e cakava o Eleni me maroroya kina na duavata ni ivavakoso?


text:
WASE 15
Marautaka Nomu Cakacaka
“Na tamata yadua, me marautaka na nona cakacaka kaukaua kece.”—DAUVUNAU 3:13.
1-3. (a) Era raica vakacava e levu na nodra cakacaka? (b) Na taro cava eda na veivosakitaka ena wase qo?
LEVU e veiyasa i vuravura era cakacaka vakaukaua mera qaravi ira kei na nodra vuvale. E levu tale era sega ni taleitaka na nodra cakacaka, eso mada ga era voraki na lai cakacaka e veisiga. Ke o va tale ga qori, cava mo cakava mo marautaka kina nomu cakacaka? O na taleitaka vakacava?
2 E tukuna o Jiova: “Mera kana . . . mera gunu na tamata yadua, me marautaka na nona cakacaka kaukaua kece. Qo na isolisoli ni Kalou.” (Dauvunau 3:13) Ni buli keda o Jiova e biuta vei keda na gagadre ni cakacaka. E vinakata meda taleitaka na ka eda cakava.—Wilika Dauvunau 2:24; 5:18.
3 Na cava gona ena vukei keda meda marautaka noda cakacaka? Na cakacaka cava mera cata na lotu vaKarisito? Ena donu vakacava noda rai me baleta na cakacaka kei na noda sokaloutaki Jiova? Na cava na cakacaka bibi duadua?
RUA NA DAUCAKACAKA UASIVI
4, 5. Na cava na rai i Jiova me baleta na cakacaka?
4 E dau taleitaka o Jiova na cakacaka. E tukuni ena Vakatekivu 1:1: “Ena ivakatekivu, e bulia na lomalagi kei na vuravura na Kalou.” Ni bulia oti na vuravura kei na veika era tu kina, e qai kaya ni sa bau “totoka dina.” (Vakatekivu 1:31) E marautaka na noda Dauveibuli na veika e cakava.—1 Timoci 1:11.
5 E sega ni cegu ena cakacaka o Jiova. E kaya o Jisu: “E cakacaka tiko ga o Tamaqu me yacova mai qo.” (Joni 5:17) Eso ga na ka eda kila mai na ka vakatubuqoroqoro kece sa cakava tiko mai o Jiova. Sa digitaki ira na lai veiliutaki kei na Luvena o Jisu Karisito ena nona Matanitu. (2 Korinica 5:17) E dusimaki keda qai karoni keda tiko. Era sa mai kilai Jiova e milioni vakacaca na tamata ena vuku ni cakacaka vakavunau e veiyasa i vuravura ra qai nuitaka na bula tawamudu ena vuravura parataisi.—Joni 6:44; Roma 6:23.
6, 7. E vakacava na ivakarau ni cakacaka i Jisu?
6 E ucui Tamana vinaka o Jisu ni dau taleitaka tale ga na cakacaka. Ni bera ni mai bula e vuravura a “matai ligamaqosa” ni Kalou, e vakaitavi tale ga ena buli ni veika e lomalagi kei na vuravura. (Vosa Vakaibalebale 8:22-31; Kolosa 1:15-17) E dau gumatua ena cakacaka ni se bula voli e vuravura. E vulica me dua na matai maqosa ni se cauravou, a rairai taravale kei na kena iyaya. Na vinaka ni nona cakacaka e kilai kina me dua “na matai.”—Marika 6:3.
7 Ia na cakacaka bibi duadua e cakava e vuravura oya na nona vunautaka na itukutuku vinaka kei na nona vakavulici ira na lewenivanua me baleti Jiova. E tolu veimama na yabaki me vakacavara kina nona cakacaka vakaitalatala, e cakacaka vakaukaua ena matakacaca me yaco ena bogi levu. (Luke 21:37, 38; Joni ) E taubaletaka e drau vakacaca na maile ena gaunisala kuvu ni vunautaka na itukutuku vinaka vei ira na lewenivanua.— 3:2Luke 8:1.
8, 9. Na cava e marautaka kina o Jisu na nona cakacaka?
8 E raica o Jisu me vaka na kakana na cakacaka ni Kalou. E solia vei koya na igu kei na kaukaua. So na siga e sega ni dau kana, ni levu na gauna e cakacaka tiko ga kina. (Joni 4:31-38) E vakayagataka vinaka e levu na gauna me vakavulica kina na veika me baleti Tamana. E tukuna kina vei Jiova: “Au sa vakalagilagi kemuni e vuravura ena noqu vakaotia na cakacaka oni lesia meu cakava.”—Joni 17:4.
9 E matata vinaka ni o Jiova kei Jisu erau dau cakacaka vakaukaua, rau qai marautaka na nodrau cakacaka. Eda vinakata meda “vakatotomuria na Kalou,” da qai ‘muria voleka na weniyavai Jisu.’ (Efeso 5:1; 1 Pita 2:21) Oya na vuna eda cakacaka kina vakaukaua da qai solia noda vinaka taucoko ena ka eda cakava.
RAI ME BALETA NA CAKACAKA
10, 11. Cava ena vukei keda me donu tiko ga kina noda rai me baleta na cakacaka?
10 Nida tamata i Jiova eda cakacaka vakaukaua meda qaravi keda kei ira na noda vuvale. Eda na via marautaka na noda cakacaka, ia ena via dredre toka qori. Cava gona meda cakava ke da sega ni marautaka na noda cakacaka?
11 Me donu noda rai. Eda na rairai sega ni veisautaka rawa na vanua eda cakacaka kina se na levu ni ka me caka, eda rawa ga ni veisautaka na noda rai. Ena veivuke vakalevu ke da kila na ka e vinakata o 1 Timoci 5:8) Ke o dua na ulunivuvale, mo cakacaka vakaukaua mo vakarautaka na veika eratou gadreva na nomu vuvale. Ke o sega mada ga ni taleitaka na nomu cakacaka, e vakamarautaki Jiova na nomu qaravi ratou na nomu vuvale.Jiova. Kena ivakaraitaki: E namaka o Jiova vua na ulunivuvale me vakarautaka vinaka na veika e gadreva na nona vuvale. E kaya na iVolatabu ni “vinaka cake e dua e sega ni vakabauta” ni vakatauvatani vei koya e sega ni vakarautaka na veika e gadreva na nona vuvale. (
12. Ena yaga vakacava noda cakacaka vakaukaua kei na daudina?
12 Mo dau cakacaka vakaukaua qai daudina. Qo o na rawa ni marautaka kina na nomu cakacaka. (Vosa Vakaibalebale 12:24; 22:29) Ena nuitaki iko tale ga na nomu boso ni cakacaka. O ira na boso era dau taleitaki ira na daudina, nira na sega ni butako ilavo, iyaya, se gauna. (Efeso 4:28) Koya e bibi sara, ni kila o Jiova nomu cakacaka kaukaua kei na nomu daudina. Ena ‘vinaka na nomu lewaeloma’ ni o vakamarautaka na Kalou o lomana.—Iperiu 13:18; Kolosa 3:22-24.
13. Na cava tale e rawa ni yaco nida daudina e valenicakacaka?
13 Me vakacaucautaki o Jiova ena nomu itovo e valenicakacaka. Qori e dua tale na vuna meda taleitaka kina na noda cakacaka. (Taito 2:9, 10) Ena rawa ni uqeta e dua na nomu itokani e valenicakacaka me vuli iVolatabu na nomu ivakaraitaki vinaka.—Wilika Vosa Vakaibalebale 27:11; 1 Pita 2:12.
CAKACAKA CAVA MEU DIGIA?
14-16. Na cava meda vakasamataka nida digia noda cakacaka?
14 E sega ni volai ena iVolatabu na cakacaka meda Vosa Vakaibalebale 2:6) Nida dikeva na ivakavuvuli vakaivolatabu de vinaka meda taroga eso na taro e volai toka e ra.digia na lotu vaKarisito se na kena me kua. Ia e rawa ni vukei keda na ivakavuvuli era tu kina meda vakatulewataka vinaka na noda cakacaka. (
15 Vakacava e vinakati ena cakacaka qo meu cakava na ka e cata o Jiova? Eda sa vulica eso na itovo e cata o Jiova, me vaka na butako kei na lasu. (Lako Yani 20:4; Cakacaka 15:29; Efeso 4:28; Vakatakila 21:8) Eda na qarauna gona meda kua ni digia na cakacaka e veisaqasaqa kei na ivakatagedegede i Jiova.—Wilika 1 Joni 5:3.
16 Na cakacaka qo e tokona se uqeta na ivakarau e sega ni vakadonuya o Jiova? Kena ivakaraitaki, vakacava ke soli vei iko na cakacaka mo dau kidavaki ira na vulagi ena valenibula ni vakalutu? E sega ni cala nomu kidavaki ira na vulagi. Ia o sa kila tiko na rai i Jiova me baleta na vakalutu. De o na sega sara ni vakaitavi ena veiqaravi ni vakalutu, ia o kila mai na rai i Jiova ni cala nomu tokona.—Lako Yani 21:22-24.
17. Cava ena vukei keda me marautaka kina na Kalou na noda vakatulewa?
17 Nida muria na ivakavuvuli vakalou, eda rawa ni vakataki ira e tukuni tiko ena Iperiu 5:14, “era vakayagataka nodra vakasama, e vakavulici me vakaduiduitaka na ka e donu mai na ka e cala.” Tarogi iko mada: ‘Vakacava era na tarabe eso keu digia na cakacaka qo? Ena vinakati meu biuti watiqu kei ratou na gone meu gole i vanuatani? Ena vakaleqai ratou vakacava?’
“VAKADEITAKA . . . NA VEIKA ERA BIBI SARA”
18. Na cava ena via dredre kina me vakaliuci noda sokalou?
18 E sega ni rawarawa meda vakaliuca noda sokaloutaki Jiova nikua ni “vakilai kina e levu na ka dredre.” (2 Timoci 3:1) Ena dredre dina meda kunea e dua na cakacaka da qai dei kina. E bibi meda qarava na noda vuvale, ia eda kila tale ga ni dodonu me liu na noda sokalou. Me kua ni bibi duadua ena noda bula na ka vakayago. (1 Timoci 6:9, 10) Eda na rawa gona vakacava ni “vakadeitaka . . . na veika era bibi sara” qai vakarautaka na veika e gadreva na vuvale?—Filipai 1:10.
19. Nida nuitaki Jiova eda na raica vakacava na noda cakacaka?
19 Nuitaki Jiova vakatabakidua. (Wilika Vosa Vakaibalebale 3:5, 6.) E kila vinaka o Jiova na veika eda gadreva qai kauaitaki keda vakalevu. (Same 37:25; 1 Pita 5:7) E kaya na nona Vosa: “Me kua ni laurai ena nomuni bula ni oni lomana na ilavo, ni lomavakacegu ga ena ka e sa tiko vei kemuni. Ni a kaya [na Kalou]: ‘Au na sega sara ni laivi iko, au na sega tale ga ni biuti iko.’” (Iperiu 13:5) E sega ni vinakata o Jiova meda leqataka vakasivia na qaravi ni noda vuvale. E dau vakarautaka na veika era gadreva na nona tamata. (Maciu 6:25-32) Se mani cakacaka cava eda digia, eda na sega ni vakawalena na noda dau wilika na Vosa ni Kalou, vunautaka na itukutuku vinaka kei na soqoni vaKarisito.—Maciu 24:14; Iperiu 10:24, 25.
20. Eda na bula rawarawa vakacava?
20 Me vinaka na matamu. (Wilika Maciu 6:22, 23.) E kena ibalebale qori mo bula rawarawa ga, mo rawa ni qaravi Jiova vinaka kina. E ka vakalialia meda raica ni bibi cake mai na noda veitokani kei na Kalou na ilavo, na ivakarau ni bula vinaka, kei na iyaya vovou. Na cava ena vukei keda ena ka meda vakaliuca? Meda saga meda kua ni dinau. Ke o sa dinau tu, tovolea mo vakalailaitaka se vakaotia nomu sausaumi. Ke da sega ni qaqarauni, eda na rawa ni vakayagataka vakalevu noda gauna kei na noda kaukaua ena ka vakayago, qai sega na gauna ni masu, vuli, se vunau. Eda sega ni vinakata me vakaleqa na noda bula na kauaitaki ni ka vakayago, eda vinakata meda lomavakacegu ena veika sa tu me vaka na “kakana [kei] na isulu.” (1 Timoci 6:8) Se mani ituvaki cava eda sotava, e vinaka meda dau dikevi keda, meda kila na sala eda rawa ni qaravi Jiova vakavinaka kina.
21. Na cava meda vakatulewataka kina na ka meda vakaliuca?
21 Me donu na ka o vakaliuca. Bibi meda vakayagataka vinaka na noda gauna, kaukaua, kei na noda iyau. Maciu 6:33) Na vakatulewa eda cakava, noda itovo, ka eda cakava e veisiga, kei na noda isausau ena vakaraitaka na ka eda vakaliuca e lomada.Ke da sega ni qarauna, eda na rawa ni vakalusia noda gauna ena ka e sega ni bibi me vaka na vuli se ilavo. E kaya o Jisu: “Dou vakaliuca tiko ga na Matanitu ni Kalou.” (
CAKACAKA BIBI DUADUA MEDA CAKAVA
22, 23. (a) Na cava na cakacaka bibi duadua eda cakava na lotu vaKarisito? (b) Na cava ena vukei keda meda marautaka kina na noda cakacaka?
22 Na cakacaka bibi duadua oya na noda qaravi Jiova kei na vunautaki ni itukutuku vinaka. (Maciu 24:14; 28:19, 20) Me vakataki Jisu ga eda vinakata meda solia noda vinaka taucoko ena cakacaka qo. Eso era gole ena vanua e vinakati kina vakalevu na vunau. Eso era vulica e dua tale na vosa mera vunau kina. E vinaka mo vakatarogi ira. Era na tukuna ga nira marau qai vakainaki na nodra bula.—Wilika Vosa Vakaibalebale 10:22.
23 Levu nikua era vakayagataka e levu na gauna ena dua na cakacaka se vica vata tu nodra cakacaka. Qori mera vakarautaka ga kina na veika e gadreva na vuvale. E kila vinaka o Jiova na ituvaki qori, e marautaka na ka eda cakava tiko me baleta na noda vuvale. Koya gona meda vakatotomuri Jiova kei Jisu mada ga ena noda cakacaka vakaukaua, se mani cakacaka cava eda digia. Meda kua ni guilecava ni noda cakacaka bibi duadua oya na noda qaravi Jiova kei na vunautaki ni itukutuku vinaka ni Matanitu ni Kalou. Qo ena vakamarautaki keda dina.


text:
Au vaqara na yaca mo kacivi kina
Ni ko duatani, ko duatani vei ira’
Au nanuma ga o vatu jiasiva
Dei e lomaqu, kalokalo ivolasiga
Au nanamaki ni kabukabu mo saravi
mai na tokalau ko cila noqu senikau
vakatalika na mata ni vunilagi
ni ko sa siro sigavou sa cabe
ko ukucavu tu ena loloma
rui matalia dina kemu roka
au divadiva tu sobo mera raica
na kemui serau uuu ivolasiga
aaaa ivolasiga
o o o o ka talei dina
ko okati ki vuravura tani
dabe e yasaqu galili sa seavu
rui vuabale tu a veiqaravi
ni gagadre kece ko sega ni soreva adi
au okata me noqu kalougata
ko noqu cina ni butobuto na sala
vuvu na lomaqu ke ko yali e yasaqu
tagi ni yaloqu ko iko mo noqu
bini ka sa uru na kalokalo era cila
e vuniyaloqu au ciqomi iko mo noqu
sega na vosa me tasereki iko rawa
kemu i serau au dau gu meu dagava
ni naica beka mo na cila tawana
na yaloqu e tawa cegu rawa karamaca
oooo ivolasiga
o o o o ka talei dina


text:
Au Rarawataka Noqu Cala—E Rawa ni Vakacegui Au na iVolatabu?
Kena isau vakaivolatabu
Io. Na iVolatabu ena vukei keda meda kua ni rarawataka vakasivia noda cala. (Same 32:1-5) Nida veivutunitaka noda cala ena vosoti keda na Kalou qai vukei keda. (Same 86:5) E kaya na iVolatabu ni vinaka tale ga meda rarawataka noda cala. Qori ena vukei keda meda vakadodonutaka noda sala, qai kua ni vakaruataka noda cala. (Same 51:17; Vosa Vakaibalebale 14:9) Ia e vakasalataki keda na iVolatabu me kua ni sivia noda rarawataka noda cala, eda na nanuma kina nida tawayaga qai sega ni ganiti keda na loloma ni Kalou. Kuria oya, eda na rawa ni lai “soro koso ena levu ni noda rarawa.”—2 Korinica 2:7, Contemporary English Version.
Cava eda rarawataka kina noda cala?
E vica na vuna eda dau rarawataka kina noda cala. Eda rairai vakararawataka e dua eda lomana, se da sega ni rawata na veika dodonu meda cakava. Eso na gauna, eda rarawataka eso na cala eda sega ni cakava. Kena ivakaraitaki, ke sivia na ka eda namaka meda rawata eda lai rarawataka kina na veika kece eda lekata. E uqeti keda gona na iVolatabu me kua ni sivia na ka eda namaka me baleti keda.—Dauvunau 7:16.
Cava au rawa ni cakava?
Kua ni rarawataka vakasivia nomu cala, ia mo cakava eso na ka mo vakavinakataka kina na kemu ituvaki. Cava o rawa ni cakava?
Vakatusa nomu cala. Kerea vei Jiova ena masu a me vosoti iko. (Same 38:18; Luke 11:4) O na vakadeitaka ni rogoci iko ke o veivutunitaka dina nomu cala, qai saga vakaukaua mo kua ni cakava tale. (2 Veigauna 33:13; Same 34:18) E kila vinaka na Kalou na ka e tu lomada, era sega ni raica rawa qori na tamata. Ke raica nida saga meda veisautaka noda ivakarau ni bula, ena vosota noda ivalavala ca “ni yalodina o koya, e yalododonu tale ga.”—1 Joni 1:9; Vosa Vakaibalebale 28:13.
Ke o vakararawataka e dua, ena vinakati mo tukuna vakadodonu ni o cala qai kere veivosoti. E sega ni rawarawa, ena vinakati kina mo yaloqaqa qai yalomalumalumu. Ia e rua na ka ena yaco ke o kere veivosoti mai vu ni lomamu. Ena taluva kina e dua na icolacola bibi, o na uqeta tale ga na veiyaloni.—Maciu 3:8; 5:23, 24.
Vakasamataka na tikinivolatabu me baleta nona yalololoma na Kalou. Kena ivakaraitaki, e kaya na 1 Joni 3:19, 20 ni rawa ni “beitaki keda vakasivia na lomada”—ya noda namaka vakasivia na ka meda cakava, qai nanuma ni sega ni ganiti keda nona loloma na Kalou. Ia e tukuni tale ga ena tikinivolatabu qori ni “uasivia na lomada na Kalou.” Ena sala cava? E kila na ka kece me baleti keda, e kila vinaka na ivakarau ni lomada kei na veika eda malumalumu kina. E kila nida sucu ivalavala ca, e rawarawa nida cala. b (Same 51:5) Ena ciqomi ira gona na veivutunitaka dina na nodra cala.—Same 32:5.
Kua ni vakasamataka tiko ga na veika sa oti. E tu ena iVolatabu na kedra italanoa na tagane kei na yalewa era valavala ca, ia era veisautaka nodra ivakarau ni bula. Kena ivakaraitaki, o Saula mai Tarisu e qai kilai me yapositolo o Paula. Me vaka ni dua na Farisi, e dau tusaqati ira vakaukaua na imuri i Jisu. (Cakacaka 8:3; 9:1, 2, 11) Ia na gauna e kila kina ni tusaqata tiko na Kalou kei na Mesaia, e veivutuni qai veisautaka na ivakarau ni nona bula. E mai dua tale ga na lotu vaKarisito ivakaraitaki vinaka. E rarawataka vakalevu o Paula nona ivalavala e liu, ia e guilecava na veika sa oti. Ni kila nona yalololoma vua na Kalou, e dua kina na daukaulotu gugumatua qai nuitaka na inuinui ni bula tawamudu.—Filipai 3:13, 14.
Tikinivolatabu me baleta noda rarawataka noda cala kei na veivosoti
Same 51:17: “Na uto e kavoro qai bibivoro, kemuni na Kalou, oni na sega ni cata.”
Kena ibalebale: Na Kalou e sega ni cati iko ke o veivutunitaka dina nomu vakararawataki koya, e dau yalololoma tale ga.
Vosa Vakaibalebale 28:13: “O koya e ubia na nona cala ena sega ni rawaka, ia o koya e vakatusa qai biuta ena lomani.”
Kena ibalebale: Ke da vakaraitaka vakadodonu vua na Kalou noda cala qai veisautaka noda ivakarau ni bula, ena vosoti keda o koya.
Jeremaia 31:34: “Niu na vosota na nodra cala, au na sega tale ni nanuma na nodra ivalavala ca.”
Kena ibalebale: Ni vosoti keda na Kalou, ena guilecava na noda cala. E uasivi na nona yalololoma
a Na yaca ni Kalou o Jiova.—Lako Yani 6:3.
b O Atama na imatai ni tamata e vakadewa vei keda na ivalavala ca, ya na vuna eda sucu ivalavala ca kina. Ni rau valavala ca vakaveiwatini vua na Kalou, rau vakayalia kina na bula uasivi era okati tale ga kina na nodrau kawa.—Vakatekivu 3:17-19; Roma 5:12.


text:
NA VALE NI VAKATAWA Nb. 4 2016 | Na iVola e Sega ni Kawaboko Rawa
E levu na ka e rawa ni vakaleqa na kena maroroi voli mai na iVolatabu kei na kena itukutuku. Ia na cava e sega ni kawaboko rawa kina na iVolatabu?
ULUTAGA LEVU
iTukutuku e Bibi me Kilai
Na ivola cava sa dede na kena vaqaqacotaka voli mai na vakabauta? Vakacava e nuitaki na ka e kaya na iVolatabu?
ULUTAGA LEVU
Sega ni Vuca Rawa
Era vakayagataka vakalevu na kuta kei na kulinimanumanu na dauvola iVolatabu kei ira na lavetaka. Era maroroi vakacava e vica vata na udolu na ivolavivigi makawa me yacova mai na noda gauna qo?
ULUTAGA LEVU
Guce na Veitusaqati
Era saga e levu na daunipolitiki kei na italatala me vakatabui na kena veisoliyaki, tabaki, se vakadewataki na iVolatabu. Ia e guce nodra sasaga.
ULUTAGA LEVU
Guce na Sasaga me Vakatanitaki na Kena iTukutuku
E guce vakacava nodra sasaga eso mera vakatanitaka na itukutuku ena iVolatabu?
ULUTAGA LEVU
Vuna e Sega ni Kawaboko Kina na iVolatabu
Na cava e duatani duadua kina na iVolatabu?
O Bau Kila?
E duidui vakacava na rai i Jisu me baleti ira na vukavuka? Na yavu cava era vakadonuya kina na veisere na iliuliu ni lotu vakaJiu?
Ena Oti na iTovo Kaukaua e Vuravura?
Era sa vukei e levu mera muduka nodra ivalavala voravora. Levu tale era rawa ni cakava qori.
E VEISAUTAKA NA BULA NA IVOLATABU
Au Sikalutu ena Levu na Gauna, ia Au Sega ni Soro
A vorata vakacava e dua na turaga na sara iyaloyalo vakasisila qai vakila na lomavakacegu?
Veidutaitaka na ka o Vakabauta kei na ka e Kaya na iVolatabu
E levu na lotu era kaya nira lotu vaKarisito, ia era duiyaloyalo ni duidui nodra rai se ra sega ni duavata ena ivakavuvuli ni lotu. O na kila gona vakacava na lotu e vakavulica tiko na ka dina?
Cava e Kaya na iVolatabu?
Vakacava e vakayagataka dina tiko na Kalou na lotu meda toro voleka kina vua?
So Tale na Ka
Na iVolatabu e Volatukutukutaka na Rai ni Kalou?
Levu na dauvola iVolatabu era kaya ni veidusimaki na Kalou ena ka era vola. Na vuna?


text:
Savasava me vakataki ira na gone talairawarawa (13-25)
1 O yau o Pita na yapositolo+ i Jisu Karisito, vei kemuni na tiko vulagi oni veiseyaki tu e Ponito, Kalatia, Kapatosia,+ Esia,* kei Picinia. O kemuni e digitaka2 na Kalou na Tamada,+ e vakasavasavataki kemuni ena yalo tabu+ moni talairawarawa kina, me kureitaki tale ga vei kemuni na dra i Jisu Karisito:+Me vakalevutaki mada ga vei kemuni na loloma soli wale ni Kalou kei na nona vakacegu.3 Me vakacaucautaki na Kalou, na Tama ni noda Turaga o Jisu Karisito, ni a vakasucumi keda vou+ ena dua na inuinui e dei+ me salavata kei na nona loloma levu, ni vakaturi Jisu Karisito mai na mate,+4 moni taukena kina e dua na ivotavota e sega ni rusa rawa, e sega ni duka, e sega tale ga ni seavu rawa.+ E maroroi tu mai lomalagi me nomuni,+5 oni taqomaki ena kaukaua ni Kalou ena nomuni vakabauta na veivakabulai e vakarau vakatakilai ena iotioti ni itabagauna.6 Qo e vakamarautaki kemuni vakalevu, e dina ni oni na vakararawataki mada vakalekaleka ena veimataqali veivakatovolei,+7 ia ni vakatovolei va qori na nomuni vakabauta+ e uasivia na koula e dau rusa, dina ni sa vakatovolei* oti ena bukawaqa, ena qai vu ni veivakacaucautaki, lagilagi, kei na veidokai ena nona vakatakilai o Jisu Karisito.+8 Oni se sega ni raici koya, ia oni lomani koya. Oni se sega ni raici koya ena gauna qo, ia oni vakaraitaka ni oni vakabauti koya, oni vakila tale ga na marau levu e sega ni tukuni rawa,9 ni oni taura na isau ni nomuni vakabauta, oya na nomuni vakabulai.+10 Era vakadikeva ra qai vakasaqara matua na veivakabulai qo na parofita era parofisaitaka na loloma soli wale a vakarautaki vei kemuni.+11 Era vakadikeva tiko se gauna cava, se na vakaevei na gauna e dusia vei ira na yalo tabu me baleti Karisito+ ni sa tukuni oti tu mai ni na vakararawataki na Karisito,+ kei na veika lagilagi ena qai muria mai.12 E vakaraitaki vei ira ni nodra veiqaravi e baleti kemuni, e sega ni baleti ira ga. Mera vakadewataka na ka kece era tukuna o ira na vunautaka na itukutuku vinaka vei kemuni ena veidusimaki ni yalo tabu mai lomalagi.+ Na veika sara ga qo era dau via kila na agilosi.13 O koya gona, vakarautaka nomuni vakasama ena cakacaka,+ ni yalomatua,*+ ni yavutaka nomuni inuinui ena loloma soli wale oni na vakila ena nona vakatakilai o Jisu Karisito.14 Me vaka na gone talairawarawa, ni kua ni muria tiko na gagadre ca a tu vei kemuni e liu ni oni a lecaika,15 ia me vaka ni Kalou Savasava o koya e kacivi kemuni, me savasava tale ga na nomuni ivalavala kece,+16 ni sa volai: “Moni savasava niu savasava o yau.”+17 Ke oni masuti koya na Tamada e dau lewa na tamata yadua me vaka na nona ivalavala qai sega ni dau veitovaki,+ e dodonu moni dokai koya+ ena gauna oni tiko vulagi kina.18 Me vaka oni kila, na ka e caca wale, na siliva kei na koula, a sega ni sereki*+ kemuni mai na nomuni ivalavala tawayaga e dewa mai vei ira na tukamuni.*19 Oni sereki ga ena dra talei+ i Karisito,+ me vaka na dra ni lami savasava e sega ni ca e dua na tikina.+20 Io, a se kilai o koya ni bera na ivakatekivu kei vuravura,+ ia e qai vakaraitaki ena iotioti ni itabagauna ena vukumuni+21 oni mai vakabauta na Kalou ena vukuna,+ o koya e vakaturi Jisu mai na mate+ qai vakalagilagia+ me dei kina nomuni vakabauta kei na nomuni nuitaka na Kalou.22 Ia qo ni oni sa vakasavasavataki kemuni ena nomuni talairawarawa ina ivakavuvuli dina, sa sega kina ni veivakaisini na nomuni veilomani vakaveitacini.+ O koya gona, me vu sara ga mai lomamuni na nomuni veilomani.+23 Oni sa vakasucumi vou,+ sega ena ka e vuca rawa, ena ka ga e sega ni vuca rawa+ e vaka na sorenikau bula,* e rawati ga ena vosa ni Kalou e bula qai dei.+24 Na “tamata kece e vaka na co, na nona lagilagi e vaka na senico, e dau malai na co, e qai mira na sena,25 ia na vosa i Jiova* ena tu ga me tawamudu.”+ Qo ga na “vosa” e vunautaki vei kemuni me itukutuku vinaka.+


text:
Seviteba 12-
18
SAME 120-134
Sere 33 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Ena Vukei Au o Jiova”: (10 min.)
Sm 121:1, 2
—Eda nuidei baleta ni bulia na ka kece o Jiova (w04 15/12 12 ¶3)
Sm 121:3, 4
—O Jiova e kauaitaka na veika era gadreva nona dauveiqaravi (w04 15/12 12 ¶4)
Sm 121:5-8
—O Jiova e dau yalodina me taqomaki ira nona dauveiqaravi (w04 15/12 13 ¶5-7)
-
Vakekeli ena Vosa ni Kalou: (8 min.)
Sm 123:2
—Na cava na ibalebale ni vosa vakatautauvata me baleta na “matadra na dauveiqaravi”? (w06 1/9 15 ¶4)
Sm 133:1-3
—Na cava eda vulica ena same qo? (w06 1/9 16 ¶3)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Sm 127:1–129:8
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) wp16.5 waqana
—Veivosaki kei na itaukeinivale cudrucudru.
Veisikovi Lesu: (Me kua ni sivia na 4 na miniti) wp16.5 waqana
—Veisureti ena soqoni.
Vuli iVolatabu: (Me kua ni sivia na 6 na miniti) fg lesoni 8 ¶6
—Vukei gonevuli me vakayagataka na ka e vulica.
NODA BULA VAKARISITO
Sere 114
Dua na ka Nona Vukei Au o Jiova: (15 min.) Me saravi na vidio qo ena jw.org Dua na ka Nona Vukei Au o Jiova. (Rai ena BALETI KEIMAMI > NEIMAMI CAKACAKA.) Veivosakitaka na taro qo: E vukei Crystal vakacava o Jiova, e uqeti koya vakacava qo? Na cava e dau cakava o Crystal ni basika na rai cala? E uqeti iko vakacava na nona ivakaraitaki?
Vuli iVolatabu ni iVavakoso: (30 min.) ia iTinitini ¶1-13
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 119 kei na Masu


text:
ITALANOA NI NONA BULA
Keirau Vulica me Keirau Cakava na ka e Vinakata o Jiova
NI OTI na cagilaba, dua na ka na kui ni uciwai qai damu ena levu ni soso, e kuitaki mada ga na vatu lelevu. Keirau via takoso i tai, ia sa vakacacani tu na wavu. Au rere sara ga kei na watiqu o Harvey, e rere tale ga na dauvakadewa vosa vakaAmis keitou veitomani tiko. Dua na ka nodra lomaleqa na mataveitacini era wanonovi keitou tu mai tai, ni keitou sa takoso yani. Keirau draivataka mada neirau motoka me usani ena dua na lori levu. E takoso na lori qori ena uciwai, e sega mada ga na dali kei na jeini me vesu vinaka kina na motoka. E taura toka na gauna, ia keirau sa masu tiko ga vei Jiova me yacova ni keirau yaco i tai. Qori na yabaki 1971. Keirau a tiko ena baravi ena tokalau kei Taiwan, e vica vata na udolu na maile mai na neirau vanua. Qo na italanoa ni neirau bula.
VULICA ME KEIRAU LOMANI JIOVA
Eratou lewe va na veitacini tagane, e qase duadua o Harvey. Eratou mai kila vakavuvale na dina e Midland Junction, ena ra kei Ositerelia, donuya na gauna ni leqa vakailavo ena veiyabaki ni 1930. E lomani Jiova vakalevu o Harvey qai papitaiso ni yabaki 14. E vulica me dau ciqoma na itavi e lesi vua ena ivavakoso. Dua na gauna ni se gone, e sega ni via wilika Na Vale ni Vakatawa ena soqoni, e nanuma ni na sega ni qarava vinaka. Na ka e kaya e dua na tacida e veisautaka sara ga na nona rai, e kaya na tacida qori, “Ni kerei iko e dua ena isoqosoqo i Jiova mo cakava e dua na ka, e vakabauta ni o rawa ni cakava!”—2 Kor. 3:5.
Au vulica na ka dina e Igiladi, o tinaqu tale ga kei na tuakaqu yalewa. A sega ni taleitaka o tamaqu, ia toso na gauna sa qai ciqoma na ka dina. Au papitaiso niu yabaki ciwa, a sega ni taleitaka qori o ta. E noqu isausau meu painia, toso na gauna meu daukaulotu. E kaya o tamaqu niu na qai rawa ga ni painia niu sa yabaki 21. Sa rui dede tale vei au qori. Niu yabaki 16, e vakadonuya o tamaqu meu toki iOsiterelia vei tuakaqu yalewa, e toki ena vanua qori. Au qai painia niu sa yabaki 18.
Au sotavi Harvey niu tiko e Ositerelia. Keirau vinakata ruarua me keirau daukaulotu. Keirau vakamau ena 1951. Ni oti neirau veiqaravi vakapainia me rua na yabaki, e kerei o Harvey me veiqaravi vakaivakatawa ni tabacakacaka, au tomani koya ena nona veisiko. Keirau veiqaravi ena dua na iwase levu ni vanua ena ra kei Ositerelia, levu gona na gauna keirau na draiva tiko ena vanua yawa e dravuisiga.
RAWATI NA KA KEIRAU VINAKATA
Ena 1954, keirau sureti ena ika25 ni kalasi e Kiliati. Keirau kila ni sa na voleka me keirau daukaulotu, na ka keirau dau vinakata tu. Keirau vodo waqa i Niu Yoka, e tekivu sara na vuli, e titobu dina na ka e vulici me baleta na iVolatabu. A vinakati tale ga e Kiliati me keirau vulica na vosa vakaSipeni, e sega ni rawarawa qori vei Harvey ni dau dredre me cavuta na matanivola na r.
Ni caka tiko na vuli, era kaya na dauniveivakavulici ni rawa ni keimami vuli vosa vakaJapani ke keimami vinakata me keimami veiqaravi e Japani. Keirau nanuma me lewa ga mai na isoqosoqo na neirau ilesilesi. E qai kila o Albert Schroeder, e dua na dauniveivakavulici e Kiliati ni keirau sega ni vola na yaca i keirau. E kaya: “Drau vakasamataka tale mada.” Ni sega ni veisau neirau rai, e kaya o Brother Schroeder: “Keitou sa nanuma na dauniveivakavulici mo drau sa volai tale ga. Saga mada mo drau vulica na vosa vakaJapani.” E rawarawa sara vei Harvey na vuli vosa vakaJapani.
Keirau yaco i Japani ena 1955, se qai 500 ga na dautukutuku ena gauna qori. A yabaki 26 tiko o Harvey, au yabaki 24. Keirau lesi ena siti o Kobe, qai veiqaravi kina me va na yabaki. E qai lesi tale o Harvey me ivakatawa ni tabacakacaka, me keirau veiqaravi volekata na siti o Nagoya. Keirau taleitaka neirau ilesilesi, ira na mataveitacini, na kakana, kei na irairai ni vanua. Sega ni dede, e vinakata o Jiova me keirau qarava e dua tale na ilesilesi.
SEGA NI RAWARAWA NA ILESILESI VOU
Oti e tolu na yabaki neirau veisiko, e kerea na valenivolavola ni tabana e Japani ke rawa ni keirau gole i Taiwan, ena vanua era tiko kina yavusa na Amis. E basika e keri na vukitani, qai vinakati mai Taiwan me gole yani e dua na tacida e vosa vakaJapani, me veivuke ena * E dredre dina neirau vakatulewa ni keirau marautaka tiko neirau veiqaravi e Japani. Ia e sega ni dau via vakasega o Harvey ena dua na ilesilesi, keirau mani vakadonuya.wali ni ituvaki qori.
Keirau yaco yani e Taiwan ena Noveba 1962. Se qai 2,271 ga na dautukutuku ena gauna qori, levu era lewe ni yavusa na Amis. A vinakati me keirau vulica mada e liu na vosa vakaJaina. E dua tiko ga neirau ivolanivuli, e sega ni kila na vosa vakavalagi o neirau qasenivuli, ia keirau vulica rawa na vosa vakaJaina.
Ni keirau yaco yani e Taiwan, e lesi o Harvey me liutaka na cakacaka ena yalava ni valenivolavola ni tabana. E valenivolavola lailai toka ga, e rawa gona ni qarava o Harvey nona itavi ena valenivolavola, me veivuke tale ga vei ira na tacida vosa vakaAmis ena tolu na macawa ena dua na vula. E veiqaravi tale ga vakaivakatawa ni tikina ena so na gauna, e dau vunau gona ena noda soqo. E rawa ni vunau vakaJapani, era na kila na tacida vosa vakaAmis na ka e tukuna. Ia e vakarota na matanitu me dau caka ga na lotu ena vosa vakaJaina. E se sega ni kila vinaka o Harvey na vosa qori, ia e vunau rawa ena vosa vakaJaina, e qai vakadewa e dua na tacida ena vosa vakaAmis.
E muri tiko e Taiwan na lawa ni mataivalu ena gauna ya, e dau vinakati gona na veivakadonui ni matanitu ni caka noda soqo. E dau dredre na kena soli mai na ivolatara, ra qai dau lokuyara na ovisa ena kena vakarautaki. Ke se sega ga ni soli mai na ivolatara ena macawa ni soqo, ena dabe tiko ena siteseni ni ovisa o Harvey me yacova nira solia mai. Era dau madua na ovisa ni wawa balavu tu e dua na kai vanuatani, era dau mani solia totolo mai na ivolatara.
IMATAI NI ULUNIVANUA MEU CABETA
Ena veimacawa keirau dau maliwai ira na mataveitacini, keirau dau taubale me dua na aua se sivia, keirau na cabeta na veiulunivanua, takoso tale ga ena uciwai. Au nanuma sara na imatai ni ulunivanua meu cabeta. Ni keitou katalau oti ga keitou vodo sara ena basi ni veimama ni lima me keitou gole ena dua na koro tu yawa, keitou qai taubale takoso ena dua na uciwai raba, oti keitou cabeta e dua na ulunivanua. Dua na ka na kena cere, sa dau voleka ga ni tara tale mai na mataqu na yava i koya e liu tiko vei au.
Eratou cakacaka vakavunau vata kei Harvey eso na tacida ena mataka qori, au lai vunau ena dua na korolailai era vosa vakaJapani. Ena rauta na dua na kaloko, au sa malumalumu mai niu se sega tu ni kana me vica vata na aua. Niu qai sotavi Harvey, sa sega ni qai dua na tacida e tomani koya tiko. Ni soli mekesini tiko, e soli mai vua e tolu na yaloka droka. E vakaraitaka sara vei au na kena icakacaka ni vaqarataka na muana ruarua, meu qai domica. Au kila ni na sega ni kana vinaka, ia au tovolea e dua. O cei e qai kania na ikatolu ni yaloka? Au kania o yau, ni sega ni vinakata o Harvey me colati au ni keirau siro mai na ulunivanua keu mani rebo ena levu ni noqu viakana.
SISILI E TUBA
E vou vei keirau e dua na ituvaki ena dua na soqo ni tabacakacaka. Keirau a tiko ena nona vale e dua na tacida volekata na Vale ni Soqoni. Era dau raica sara vakabibi na Amis na sisili, e mani vakarautaka mai na wati ivakatawa ni tabacakacaka na ka me keirau sili kina. A osooso tiko o Harvey mani kaya meu sili e liu. A soli mai e dua na vokete wai batabata, dua na vokete wai katakata, kei na dua na beseni lala. Au kurabui ni lai biuta tu ena yasa ni vale, era na raica vinaka sara tu ga mai na tacida era veivuke tiko Vale ni Soqoni ena kena vakarautaki na soqo ni tabacakacaka. Au taroga vua na wati ivakatawa ni tabacakacaka ke tiko e dua na ilatilati. E qai kauta tu mai e dua na laca palasitika e rawarawa na rai basika. Au nanuma meu sa lai sili ena dakunivale ni butobuto toka, ia era levu tu kina na ga, era dau veitoki mai na bai nida volekata yani. Au kaya: ‘Era osooso sara tu ga na mataveitacini, era na sega ni kauaitaka noqu sisili. Ena veibeci sara keu sega ni sili. Mai, sa sili ga yani!’ Au sisili sara.
IVOLA VAKAAMIS
E kila o Harvey ni vakadredretaka tiko nodra toso vakayalo na tacida vosa vakaAmis nodra sega ni kila na wilivola, se sega tale ga ni dua noda ivola ena vosa qori. Ena gauna ya, se qai tekivu volai tiko na vosa vakaAmis ena matanivola vakaRoma, e vinaka gona mera vakavulici na tacida mera wilika nodra vosa. E ka ni sasaga toka, ia era vulica rawa qori na tacida. Sa qai tiko na ivola ena vosa vakaAmis ena veiyabaki ni 1960, e tabaki tale ga Na Vale ni Vakatawa vakaAmis ena 1968.
E vakatabuya na matanitu na ivola kece e sega ni vakaJaina. E mani muri eso na iwalewale me tabaki kina Na Vale ni Vakatawa vakaAmis. Kena ivakaraitaki, dua na gauna a vakayagataki tiko e rua na vosa ena ilavelave ni Vale ni Vakatawa, na vosa vakaJaina na Mandarin kei na vosa vakaAmis. Ke mani dua e vaqaqa, ena nanumi ga nira vakavulici tiko na lewenivanua ena vosa vakaJaina. Tekivu mai na gauna qori, sa vakarautaka na isoqosoqo e levu sara na ivola vakaAmis mera vulica kina na lewenivanua na ka dina ena iVolatabu.—Caka. 10:34, 35.
GAUNA NI VEIVAKASAVASAVATAKI
Ena veiyabaki ni 1960 kei na 1970, era sega ni muria na ivakatagedegede i Jiova e levu na tacida vosa vakaAmis. E sega ni matata vei ira na ivakavuvuli vakaivolatabu, eso era veiyacovi tawadodonu, mateni, kana tavako kei na betel nut. E sikova e levu na ivavakoso o Harvey me vukei ira na tacida mera kila na rai nei Jiova. E dua gona na veisiko qori e vakamacalataki ena itekitekivu ni italanoa qo.
Era yalorawarawa na tacida yalomalumalumu mera veisau, ia ka ni rarawa ni levu era sega ni cakava qori. Ena loma ni 20 na yabaki, e lutu sara ga na iwiliwili ni dautukutuku mai na 2,450 ina 900, e veivakayalolailaitaki sara ga. Ia keimami kila ni o Jiova ena sega ni vakalougatataka na isoqosoqo e dukadukali. (2 Kor. 7:1) Toso na gauna, sa qai oti yani na ivakarau dukadukali qori. Nikua sa sivia ni 11,000 na dautukutuku e Taiwan, e rawati ga qori ena veivakalougatataki i Jiova.
Tekivu mai na veiyabaki ni 1980, keirau raica nodra toso vakayalo na ivavakoso era vosa vakaAmis, e rawa gona ni veivuke vakalevu o Harvey ena yalava vosa vakaJaina. Dua na ka nona marau ni vukea na watidra eso na tacida yalewa mera mai qaravi Jiova. Au nanuma lesu na levu ni nona marau ni masu e dua vei ira na tagane qori ena imatai ni gauna vei Jiova. Au marau tale ga niu vukea e levu na yalomalumalumu mera mai qaravi Jiova. Kena ivakaraitaki, au marautaka nodrau gole mai e dua na veiganeni me keitou veiqaravi vata ena Peceli e Taiwan. Au vakavulici tinadrau ena iVolatabu.
NA O NI RARAWA
Au sa dawai tu ena gauna qo. A mai takali o Harvey ena Janueri 1, 2010, ni oti e 59 na yabaki neirau vakamau, e tauvi koya na kenisa. A veiqaravi tu vakatabakidua me rauta ni 60 na yabaki! Au dau vakananumi koya vakalevu. Ia au marautaka noqu tokoni koya tu ena itekitekivu ni cakacaka ena rua na vanua. Keirau vulica rawa e rua na vosa vakaEsia dredre, lai kila sara o Harvey na kena ivolavolai.
Oti e vica na yabaki e vakatulewataka na iLawalawa Dauvakatulewa meu sa lesu i Ositerelia, niu sa yacova tiko yani na bula vaqase. Au kaya ga, ‘Au sega ni via biuti Taiwan.’ Ia e vakavulici au o Harvey meu kua ni dau vakasega ena ka e vinakata na isoqosoqo i Jiova, au mani lesu i Ositerelia. Au sa qai kila na yaga ni noqu cakava qori.
Ena gauna qo, au veiqaravi ena valenivolavola ni tabana e Ositerelia ena loma ni macawa, au veiqaravi ena ivavakoso ena muanimacawa. Au marau niu vosa vakaJapani, vakaJaina tale ga niu veivakasarasarataki e Peceli. Au nanamaki tu ena siga yalataki ni veivakaturi, niu kila ni na sega ni guilecavi Harvey o Jiova, e dau cakava tu ga na ka e vinakata.—Joni 5:28, 29.
^ para. 14 E vosa ni vanua e Taiwan na vosa vakaJaina, e dau vakayagataki tu na vosa vakaJapani me vicasagavulu na yabaki. E levu gona na yavusa e Taiwan era se vosa tu ga vakaJapani.


text:
Okosita 26–Seviteba 1
IPERIU 4-6
Sere 5 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Saga ena Nomu Vinaka Taucoko Mo Curu ina iVakavakacegu ni Kalou”: (10 min.)
Ipe 4:1, 4—Meda kila na siga ni vakacecegu ni Kalou (w11 15/7 24-25 ¶3-5)
Ipe 4:6—Meda talairawarawa vei Jiova (w11 15/7 25 ¶6)
Ipe 4:9-11—Meda kua ni vakaunoda (w11 15/7 28 ¶16-17)
-
Vakekeli ena Vosa ni Kalou: (8 min.)
Ipe 4:12—Na cava na “Vosa ni Kalou” ena tikinivolatabu qo? (w16.09 13)
Ipe 6:17, 18—Na cava e “rua na ka tudei” e tukuni ena tikinivolatabu qo? (it-1 1139 ¶2)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Ipe 5:1-14 (th lesoni 5)
GUMATUA ENA CAKACAKA VAKAITALATALA
Vidio ni iKarua ni Veisikovi Lesu: (5 min.) Me saravi qai veivosakitaki na vidio.
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 6)
Vuli iVolatabu: (Me kua ni sivia na 5 na miniti) lvs wase 17 ¶7-8 (th lesoni 12)
NODA BULA VAKARISITO
“Ena Sega ni Guilecavi na Cakacaka Vinaka”: (15 min.) Mera vakaitavi na vakarorogo. Me saravi na vidio Tu Vakarau ni Veiqaravi e Peceli.
Vuli iVolatabu ni iVavakoso: (30 min.) jy wase 81
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 12 kei na Masu


text:
Sala Meda Lomani Jiova Kina
“Eda veilomani baleta ni a liu sara ga na nona lomani keda na Kalou.”—1 JONI 4:19.
SERE: 56, 138
1, 2. Me vaka e tukuna na yapositolo o Joni, e vakaraitaka vakacava o Jiova na sala meda lomani koya kina?
NA SALA vinaka duadua me vakavulici luvena kina e dua na tama, oya na nona ivakaraitaki. E vola na yapositolo o Joni nida “veilomani baleta ni a liu sara ga na nona lomani keda na Kalou.” (1 Joni 4:19) Macala gona ni kotora o Jiova na ivakaraitaki uasivi ni loloma vakatama, ni na uqeti keda qori meda lomani koya.
2 Eda kila vakacava ni “liu sara ga na nona lomani keda” na Kalou? E kaya na yapositolo o Paula: “E vakaraitaka na Kalou na nona lomani keda ni mai mate na Karisito ena vukuda nida se ivalavala ca tu.” (Roma 5:8) Ni vakuai koya o Jiova me soli Luvena duabau me keda ivoli na kawatamata vakabauta, e vakatakila kina na ibalebale dina ni loloma. Qori na lomasoli e caka ena veinanumi se nona vakuai koya e dua. Na loloma i Jiova e rawa kina nida torovi koya meda vakila na yaga ni nona loloma, da qai dolea ena noda lomani koya.—1 Joni 4:10.
3, 4. Eda na vakaraitaka vakacava nida lomana na Kalou?
3 Na loloma e itovo talei duadua i Jiova. Sa rauta me tukuna o Jisu ni imatai ni ivakaro ni Kalou: “Mo lomani Jiova na nomu Kalou ena lomamu taucoko, ena nomu vinaka taucoko, ena nomu vakasama taucoko, kei na nomu kaukaua taucoko.” Marika 12:30) Eda vulica ena vosa i Jisu ni noda lomana na Kalou e okati taumada kina na lomada. E taleitaka o Jiova ni vu mai lomada noda lomani koya. Eda vulica ni okati tale ga kina na noda vinaka taucoko, noda vakasama kei na noda kaukaua. Kena ibalebale na noda lomani Jiova dina e sega ni ka ga eda vakila e lomada. E okati kina noda bula kece vakayalo, vakayago tale ga. E tukuna na parofita o Maika ni vinakata qori o Jiova.—Wilika Maika 6:8.(
4 Eda na vakaraitaka vakacava nida lomana dina na Tamada vakalomalagi? Me kua tale ni dua na ka e vo nida lomani koya. Me vaka ga e tukuna o Jisu, ena okati kina na noda bula vakayago, ivakarau ni lomada, kei na noda bula vakayalo. Ena ulutaga sa oti, eda vulica e va na sala e vakaraitaka kina o Jiova ni lomani keda vakalevu. Meda veivosakitaka mada na sala eda rawa ni vakaraitaka qai vakatitobutaka na noda lomani Jiova ena sala e vakadonuya o koya.
VAKAVINAVINAKATAKA NA ISOLISOLI I JIOVA
5. Nida vakasamataka na levu ni ka e cakava ena vukuda o Jiova, na cava eda na cakava?
5 Na cava o na cakava ke soli vei iko e dua na iloloma? Macala ga ni o na vakavinavinakataka. O na vakayagataka vinaka tale ga, o na sega ni raica vakamamada. E vola na tisaipeli o Jemesa: “Na iloloma vinaka kece kei na isolisoli uasivi kece e vu mai cake, e solia mai na Tama ni rarama vakalomalagi, e sega ni dau veiveisau o koya, e sega ni vaka na veitosoyaki ni yaloyalo.” (Jeme. 1:17) E vakarautaka e veigauna o Jiova na ka eda gadreva meda bula kina, meda marau tale ga. Vakacava e sega ni uqeti iko qori mo dolea nona loloma?
6. Na cava mera cakava na Isireli me vakalougatataki ira tiko ga kina o Jiova?
6 Rauta ni vica na drau na yabaki nodra vakila voli mai na Isireli na nona loloma kei na nona veitaqomaki o Jiova. Dua na ka na levu ni nodra vakalougatataki vakayago, vakayalo tale ga. (Vkru. 4:7, 8) Me rawa nira vakalougatataki tiko ga, ena vinakati mera talairawarawa ina Lawa ni Kalou, okati kina nodra cabora wasoma vei Jiova na “ka vinaka duadua mai na isevu” ni nodra qele. (Lako 23:19) Nira cakava qori, era na sega kina ni raica vakamamada na loloma i Jiova kei na nona veivakalougatataki.—Wilika Vakarua 8:7-11.
7. Eda na vakayagataka vakacava na noda “iyau” meda vakaraitaka kina nida lomani Jiova?
7 Vakacava o keda? Eda sa sega ni vakacaboisoro nikua, ia eda na vakaraitaka nida lomana na Kalou ena noda rokovi koya ena noda “iyau.” (Vkai. 3:9) Eda na cakava vakacava qori? Rawa nida vakayagataka na noda iyau meda tokona kina na cakacaka ena vanua eda tiko kina se vuravura raraba. Qo e sala vinaka meda vakaraitaka kina noda lomani Jiova, ke mani levu se lailai na ka e tu vei keda. (2 Kor. 8:12) E tiko eso tale na sala eda rawa ni vakaraitaka vei Jiova nida lomani koya.
8, 9. E veisemati vakacava na noda nuitaka na yalayala i Jiova kei na noda lomani koya? Vakamacalataka.
8 Nanuma lesu na nona vakasalataki ratou nona imuri o Jisu me ratou kua ni lomaocaocataka na kakana kei na isulu, me ratou vakaliuca tiko ga na Matanitu ni Kalou. E tukuna ni kila vinaka na Tamada na ka eda gadreva dina. (Maciu 6:31-33) Na ivakarau ni noda nuitaka na yalayala qori ena kilai kina na levu ni noda lomani Jiova, ni rau veisemati na loloma kei na veinuitaki. Eda sega ni rawa ni lomana e dua ke da sega ni nuitaki koya. (Same 143:8) Meda tarogi keda gona: ‘E laurai ena ka au vakaliuca kei na ivakarau ni noqu bula niu lomani Jiova dina? E laurai ena ka au cakava e veisiga niu nuitaka ni rawa ni vakarautaka o Jiova na ka au gadreva?’
9 E vakaraitaka na loloma kei na veinuitaki qori e dua na lotu vaKarisito o Mike. Ni se gone, dua na ka nona vinakata me qaravi Jiova ena dua tale na vanua. A mani vakawati qai rua na luvena, ia e sega ni seavu na nona via veiqaravi. Ni uqeti koya e levu na ulutaga kei na ripote e baleta na veiqaravi ena vanua e vinakati kina vakalevu na veivuke, e nanuma kina o Mike kei na nona vuvale me ratou bula rawarawa ga. Ratou volitaka nodratou vale, ratou lai saumi rumu ga. E vakalailaitaka sara o Mike nona bisinisi ni sasamaki, e vulica tale ga na sala me vakayagataka kina na Internet mai vanuatani me qarava kina nona bisinisi. Eratou toki sara, ni oti e rua na yabaki e vanuatani, e kaya o Mike: “Keitou vakadinata na vosa i Jisu ena Maciu 6:33.”
VAKANANUMA NA KA DINA E VAKAVULICA O JIOVA
10. Me vakataki Tevita ga, ena yaga vakacava nida vakasamataka vakatitobu na ka dina e vakavulica o Jiova?
10 Rauta na 3,000 na yabaki sa oti, e uqeti Tui Tevita na ka e raica e lomalagi. E vola: “Na lomalagi e tukuna na lagilagi ni Kalou; na maliwalala e cake e vakarogoya na cakacaka ni ligana.” E uqeti koya tale ga na vuku e tiko ena Lawa ni Kalou, e kaya: “E uasivi na lawa i Jiova, e veivakaukauataki. E nuitaki na veivakadreti i Jiova, e vakavukui koya e yalowai.” E yaga vakacava vei Tevita na nona vakavinavinaka? E tomana o koya: “Na vosa ni gusuqu, kei na vakanananu ni lomaqu me talei vei kemuni, i Jiova, na noqu Uluvatu kei na noqu iVakabula.” Macala ga ni rau veivolekati sara ga kina o Tevita kei na Kalou.—Same 19:1, 7, 14.
11. Eda na vakayagataka vakacava na levu ni ka eda kila ena iVolatabu meda vakaraitaka kina nida lomani Jiova? (Raica na imatai ni iyaloyalo.)
11 Nikua, eda vakalougatataki nida kila e levu na ka me baleta na ibulibuli i Jiova kei na vakayacori ni lomana. E uqeta o vuravura na vuli torocake kei na vulici ni veika vovou. Ia e laurai ni levu e luluqa nodra vakabauta qai seavu nodra lomani Jiova nira vakaliuca qori. E uqeti keda na iVolatabu meda taleitaka na kilaka, me tiko tale ga vei keda na vuku kei na yalomatua. Kena ibalebale meda vulica meda vakayagataka na kilaka e solia na Kalou, me yaga kina vei keda kei na so tale. (Vkai. 4:5-7) E nona “inaki [na Kalou] me bula na tamata kece ga, mera mai kila vinaka na ka dina.” (1 Tim. 2:4) Eda vakaraitaka nida lomani Jiova ni vu mai lomada noda kacivaka na itukutuku vinaka ni Matanitu ni Kalou da qai vukei ira na tamata mera kila na loma ni Kalou vei keda.—Wilika Same 66:16, 17.
12. Na cava e tukuna e dua na itabagone ena nona vakavinavinakataka na isolisoli vakayalo i Jiova?
12 E rawa nira vakaraitaka tale ga na itabagone nodra lomani Jiova, nira vakavinavinakataka na isolisoli vakayalo e vakarautaka. E nanuma lesu o Shannon na gauna e se yabaki 11 kina. Erau tiko kei tacina e yabaki 10 kei na nodrau itubutubu ena Soqo ni Tikina e kena usutu “Yalo ni Qaravi Kalou.” Ni caka tiko na soqo, era kerei na itabagone mera dabe ena dua na vanua vakarautaki. E taqaya o Shannon, ia e muria ga na ka e tukuni. Dua na ka nona marau nira yadua na itabagone na iloloma totoka na ivola Questions Young People Ask—Answers . Vakacava na rai i Shannon? E kaya: “Au sa qai liaca ena gauna ya ni bula dina tiko o Jiova, e lomani au tale ga vakalevu.” E tomana: “Eda marau ni solia wale noda Kalou vinaka o Jiova na iloloma talei qai uasivi!” That Work
CIQOMA NA IVAKASALA KEI NA VEIVAKADODONUTAKI NI KALOU
13, 14. Na cava meda cakava ni vakadodonutaki keda o Jiova? Na vuna?
13 E tukuna vei keda na iVolatabu: “Ni o koya e lomana o Jiova e vunauca, me vaka ga e vakayacora na tama vua na luvena e lomana.” (Vkai. 3:12) Na cava gona meda cakava? E tukuna vakamatata na yapositolo o Paula: “E sega ni dau marautaki na veivakadodonutaki ena gauna e tau kina, e dau kauta mai na rarawa.” E sega ni tukuna tiko o Paula ni ca na veivakadodonutaki, ni tomana: “Ia e muri, vei ira na vakavulici kina, ena kauta mai vei ira na vakacegu, ena dodonu na nodra ivalavala.” (Iper. 12:11) Ke da lomani Jiova, eda na sega ni vakawelewele se cata na nona ivakasala. Ena dredre sara ga vei ira eso mera cakava qori. Ia na noda lomani Jiova ena vukei keda vakalevu.
14 Ena gauna i Malakai, levu na Jiu era sega ni kauaitaka na ivakasala i Jiova. Era kila vinaka na Lawa me baleta na vakacaboisoro, ia era vakawelewele, e mani vakasalataki ira vakaukaua o Jiova. (Wilika Malakai 1:12, 13.) E vakacava na bibi ni ka era cakava ya? Qo na ka e tukuna vei ira: “Au na cudruvi kemuni, au na veisautaka me ca na ka oni vakalougatataki kina. Io, au sa vakacacana na veivakalougatataki, ni oni sega ni tugana [noqu ivakaro] e lomamuni.” (Mala. 2:1, 2) Macala eke nida na sotava ga na leqa ke da nakita se vakamatauni keda meda vakalecalecava na ivakasala yalololoma i Jiova.
15. Na itovo cava e takalevu tu e vuravura nikua meda qarauna?
15 E takalevu ena vuravura nikua na yalo ni nanumi keda ga. Era sega ni vinakata kina e levu mera vakadodonutaki Roma 12:2) E vakayagataka o Jiova na nona isoqosoqo me vakasalataki keda ena kena gauna, me vaka na noda veimaliwai kei ira na tagane ke da yalewa, se yalewa ke da tagane, noda ilala, kei na ka ni veivakamarautaki. Nida ciqoma qai muria na ivakasala qori, eda vakaraitaka nida vakavinavinakataki Jiova da qai lomani koya mai vu ni lomada.—Joni 14:31; Roma 6:17.se me tukuni vei ira na ka mera cakava. O ira mada ga era ciqoma na ivakasala se veivakadodonutaki, era na muria tu ga ena voraki. Eda vakasalataki gona na lotu vaKarisito meda “kua ni muria na ivakarau ni veika vakavuravura qo.” Me vaka ni “uasivi na loma ni Kalou,” e dodonu meda kila da qai muria. (
NUITAKA NA VEITAQOMAKI KEI NA VEIVAKABULAI I JIOVA
16, 17. (a) Ni bera nida vakatulewa, na cava meda kauaitaka kina na ka e vinakata o Jiova? (b) Era vakaraitaka vakacava na Isireli nira sega ni lomani Jiova se nuitaki koya?
16 Nira kidava na gonelalai na leqa, era dau totolo ni golevi ira nodra itubutubu. Ni toso tiko nodra yabaki ni bula na gone, era sa tekivu vakatulewa ga vakataki ira. Qori e tiki ni nodra bula na tamata uabula. Ia vei ira na gone era dau volekati nodra itubutubu, era na taroga na nodra nanuma ni bera nira vakatulewa. E va tale ga qori noda bula vakayalo. E solia vei keda o Jiova na yalona tabu, me uqeti keda meda ‘kua ni vinakata wale ga, ia meda cakava sara ga.’ Ke laurai ena noda vakatulewa nida sega ni kauaitaka na ka e vinakata o Jiova, e vakaraitaka qori nida sega ni lomani koya se nuitaki koya.—Fpai. 2:13.
17 Ena gauna i Samuela, o ira na Filisitia era vakadrukai ira vakaca na Isireli ena ivalu. Era vinakata sara ga na tamata ni Kalou mera vukei ra qai taqomaki. Na cava era qai cakava? Era vakatulewataka: “Meda kauta mai Sailo na kato ni veiyalayalati i Jiova, me tiko vata kei keda me vakabulai keda mai na ligadra na keda meca.” Cava e qai yaco? “Levu sara era mate; era mate vei ira na Isireli e le 30,000 na sotia era dau taubale. E kovei tale ga na Kato ni Kalou.” (1 Sam. 4:2-4, 10, 11) Era nanuma na Isireli ni nodra kauta tiko na Kato ni Kalou e dusia nira nuitaka na veivuke i Jiova. Ia era sega mada ga ni kerea nona veidusimaki, era cakava ga na ka era nanuma, ra qai sotava kina na leqa.—Wilika Vosa Vakaibalebale 14:12.
18. Me vakataki Tevita, me vakacava na ivakarau ni lomada nida kerea na veivuke i Jiova?
18 E vakaraitaka na daunisame na ka e dodonu meda cakava, ni vola: “Waraka na Kalou, niu na vakacaucautaki koya ni noqu iVakabula Cecere. Na noqu Kalou, au sa yalolailai. Qori na vuna au nanumi kemuni kina.” (Same 42:5, 6) E titobu dina nona lomani Jiova o Tevita! Vakacava o dau lomani Jiova qai nuitaki koya va qori? Ke o vakaio mada ga, o se rawa tiko ga ni nuitaki koya vakalevu me salavata kei na ka e tukuna na iVolatabu: “Mo nuitaki Jiova ena lomamu taucoko, mo kua ni vakararavi ena nomu yalomatua. Mo nanumi koya ena ka kece o cakava, ena vakadodonutaka na nomu ilakolako o koya.”—Vkai. 3:5, 6.
19. O na vakaraitaka vakacava nomu lomani Jiova?
19 Ni lomani keda e liu o Jiova, sa vakaraitaka o koya na sala meda lomani koya kina. Meda kua ni guilecava na levu ni ka e cakava ena vukuda. Meda vakaraitaka tale ga nida lomani koya ena ‘lomada taucoko, ena noda vinaka taucoko, ena noda vakasama taucoko, kei na noda kaukaua taucoko.’—Mari. 12:30.


text: 2 Na luvequ, ke o rogoca na noqu vosa,Mo maroroya na noqu ivakaro me nomu,+2 Ni o vakatudaliga ina vuku+Mo vagolea na lomamu ina yalomatua,+3 Ke o tagica tale ga na lomavuku,+Mo tabalaka na domomu mo yalomatua,+4 Ke o qara tiko ga me vaka na siliva,+O qara tiko ga me vaka na iyau vuni,+5 O na qai kila na ibalebale ni nomu dokai* Jiova,+O na kila na ka e baleta na Kalou.+6 Ni o Jiova ga e solia na vuku,+E lako mai gusuna na kilaka kei na yalomatua.7 E maroroya o koya na vuku me nodra na yalododonu,E nodra isasabai na yalodina tiko.+8 E yadrava o koya na nodra ilakolako na lewadodonu,Ena taqomaka na nodra sala na nona tamata yalodina.+9 O na qai kila na ibalebale ni yalododonu kei na lewadodonu kei na cakadodonu,Io, na ivalavala vinaka kece.+10 Ni curuma na lomamu na vuku,+Ena kamikamica vei iko* na kilaka,+11 Ena qai taqomaki iko na raiyawa,+Ena viribaiti iko na yalomatua,12 Me vakabulai iko mai na sala ca,Vua na tamata e tukuna na ka ca,+13 O ira na biuta na sala dodonuMera muria na sala butobuto,+14 O ira na marautaka mera caka ca,Era rekitaka na torosobu ni ivakarau ca,15 O ira e takelo na nodra salaE veivakaisini na nodra ivakarau kece.16 Ena vakabulai iko mai na yalewa murilomana,*Mai na vosaveicavilaki ni yalewa ivalavala dukadukali,*+17 O koya e biuta na nona itokani dredre* ni se goneyalewa,+E guilecava na nodrau veiyalayalati kei na nona Kalou,18 Ni nona vale sa dromu sobu ina mate,Kei na nona ilakolako* ena tini vei ira na ciba.+19 Era na sega ni lesu mai o ira na veiyacovi kaya,*Se ra na muria tale na sala ni bula.+20 Mo muria gona na nodra ivalavala na tamata vinaka,Mo dei ena nodra sala na yalododonu,+21 Nira na tiko ga e vuravura na yalododonu,Ena tiko dei kina na tawacala.*+22 O ira na tamata ca era na muduki tani e vuravura,+Kei ira na dauveivakaisini era na kau tani mai kina.+


text:
Wase 96
Na ivakatakila sa soli vei Josefa Simici na Parofita, ka vakaraitaki kina na ivakarau ni koro levu se na iteki ko Saioni mai Katiladi e Oaio, ena 4 ni June, 1833, a soli me ivakaraitaki vei ira na Yalododonu e Katiladi. A yaco ena gauna ni nodra koniferedi na bete levu, ka a ulutaga bibi ni veivosaki na vakayagataki ni qele ka yacana na iteitei na French, ka taukena na lotu volekati Katiladi. Era a sega ni duavata rawa ena koniferedi se ko cei me taura, ka ra mani taroga vua na Turaga.
1, Me vakabulabulataki na iteki kei Saioni mai Katiladi; 2–5, Me wasea na bisopi na nodra ivotavota vakawa na Yalododonu; 6–9, Me curu me lewe ni soqosoqo cokovata ko Joni Jonesoni.
1 Raica, au sa kaya vei kemudou, oqo ga na yalomatua, mo dou kila kina na ka mo dou kitaka ena ka oqo; io sa kilikili kei au me vakabulabulataki na aiteki oqo kau sa tauyavutaka me vakataudeitaki kina ko Saioni.
2 Ia me lewa ko Niueli K. Witini na noqu tamata, na cakacakataki ni vanua dou sa veivosakitaka tiko, io na vanua au sa lewa me tara kina na noqu vale tabu.
3 Kei na dua tale, me wasewasei ki na veiwasewase eso ena yalomatua, me yaga vei ira era segata me dua na nodra ivotavota vakawa, ia me lewai mai ena nomudou bose.
4 O koya mo dou ia sara ka vakayacora na ka oqo, kei na iwasewase oya me na yaga ki na noqu aisoqosoqo, ni sa kena inaki me vakatetei yani kina na noqu vosa vei ira na luve ni tamata.
5 Ia raica, au sa kaya vakaidina vei kemudou, sa noqu inaki levu duadua ga me vakatetei yani na noqu vosa vei ira na luve ni tamata, io me ra vakamalumalumutaka na yalodra na luve ni tamata mo ni vinaka kina. Io ena yaco dina. Emeni.
6 Kei na dua tale, au sa kaya vakaidina vei kemudou, sa noqu lewa yalomatua ka sa dodonu tale ga vei au me vakadonui ko Joni Jonesoni na noqu tamata, o koya ka’u sa rogoca na nona masu, io au sa yalataka tale ga vua na bula tawamudu, kevaka sa muria tiko na noqu vunau mai na gauna oqo ka lako yani—
7 Ni sa kawa i aJosefa ko koya ka sa vakaivotavota talega ena veivakalougatataki kei na yalayala a caka vei ira na nona qase—
8 Au sa kaya vakaidina vei kemudou, sa kilikili sara vei au me curu ko koya ki na isoqosoqo, io me veivuke tale ga ena kena vakatetei yani na noqu vosa vei ira na luve ni tamata.
9 Ia mo dou lesi koya ki na veivakalougatataki oqo, raica me segata vagumatua sara ko koya me sauma taucoko na dinau ni vale dou sa veivosakitaka tiko, me na vakaitikotiko kina ko koya. Io ena yaco vakakina. Emeni.


text:
Mo Gumatua ena Wilivola kei na Veivakavulici
E yaga na ivola qo me vakavinakataka nomu wilivola e matanalevu, vosa kei na veivakavulici.
iVola Mai na iLawalawa Dauvakatulewa
Eda vakavulica na itukutuku bibi duadua me vakarautaki vei ira na kawatamata.
LESONI 1
Me Laulau na iKau ni Vosa
E rawati e tolu na inaki ni laulau na ikau ni vosa.
LESONI 2
Rogo Matau
Era na taleitaka o ira na rogoci iko ke o vakayagataka na vosa e rogo matau, ena uqeti ira tale ga mera rogoca na nomu itukutuku.
LESONI 3
Vakayagataki ni Taro
Vakayagataka na taro e vakavure vakasama me veiuqeti qai vakabibitaka e dua na tikina e rawa ni drau veitalanoa kina.
LESONI 4
Me Namaki na Wiliki ni Tikinivolatabu
Vakarautaki koya mada na rogoci iko ni bera ni o wilika na tikinivolatabu.
LESONI 5
Wiliwili Vinaka
E bibi na wiliwili vinaka nida vakatakilai Jiova.
LESONI 6
Me Matata na iVakamacala ni Tikinivolatabu
Mera raica na vakarorogo ni veisemati na tikinivolatabu o wilika kei na nomu ivakamacala.
LESONI 7
Donu Qai Nuitaki
Me nuitaki na itukutuku o vakayagataka me rawa ni donu nodra rai na vakarorogo.
LESONI 8
Vosa Vakatautauvata e Yaga
Me vinaka na iwalewale ni nomu veivakavulici, vakayagataka ga na vosa vakatautauvata rawarawa era na kauai kina na vakarorogo, era na kila tale ga na veitikina bibi.
LESONI 9
Vakayagataka Vinaka na ka e Raici
Vakayagataka na veika e raici me dei kina ena nodra vakasama na vakarorogo.
LESONI 10
Veiveisau na Rorogo ni Domo
Me kaukaua cake se malumu sobu na domomu me uqeti ira na vakarorogo mera cakava kina e dua na ka.
LESONI 11
Me Bulabula
Me bulabula nomu vosa me rawa ni uqeti ira na vakarorogo.
LESONI 12
Me Tarai Iko na ka o Tukuna
Ke vu dina mai lomamu na nomu vosa, era na kila na vakarorogo ni o kauaitaki ira.
LESONI 13
Vakamatatataki na Kena Yaga
Mera kila na vakarorogo ni yaga vei ira na nomu ivakamacala, vakaraitaka na sala e rawa nira vakayagataka kina na ka era vulica.
LESONI 14
Vakavotui na Veitikina Bibi
Mera vakamuria nomu ivunau na vakarorogo, me matata na sala e sema kina na veitikina bibi ina nomu inaki kei na usutu.
LESONI 15
Vosa ena Nuidei
Vosa ena nuidei. Vakaraitaka ni o vakabauta dina na ka o tukuna tiko, e bibi tale ga.
LESONI 16
Mo Veiuqeti Qai Veivakayaloqaqataki
Mo veiuqeti kua ga ni vakalelewa. Veidusimaki ena ka dina e veivakabulabulataki ena Vosa ni Kalou.
LESONI 17
Kilai Rawarawa
Vukei ira na vakarorogo mera kila na ibalebale ni nomu itukutuku. Vakamatatataka na tikina bibi.
LESONI 18
Yaga Vei Ira na Vakarorogo
Me vakavure vakasama vei ira na vakarorogo na ka o tukuna, mera vakila ni yaga vei ira.
LESONI 19
Saga Mo Uqeta na Lomadra na Vakarorogo
Uqeti ira na vakarorogo mera lomana na Kalou kei na nona Vosa na iVolatabu.
LESONI 20
iTinitini e Veiuqeti
Ke veiuqeti na itinitini ni nomu vosa ena vukei ira na vakarorogo mera muria sara ga.
Ka Mo Cakacaka Kina
Ka mo cakacaka kina mo rawa ni maqosa ena wilivola kei na veivakavulici.
Rawa ni o Wilika Tale ga
VIDIO
Mo Gumatua ena Wilivola kei na Veivakavulici—Vidio
Mo vakavinakataka nomu wilivola kei na veivakavulici.


text:
E Veivakabulai Vakacava o Jisu?
Kena isau vakaivolatabu
A vakabulai ira na tamata yalodina o Jisu ena gauna e solia kina nona bula me isoro ni veivoli. (Maciu 20:28) Sa rauta me vakatokai o Jisu ena iVolatabu me “iVakabula kei vuravura.” (1 Joni 4:14) E kaya tale ga na iVolatabu: “E sega tale ni dua ena veivakabulai, ni sega tale ni dua na yaca e ruku i lomalagi e soli vei keda meda vakabulai kina.”—Cakacaka 4:12.
A ‘mate ena vukudra kece’ era vakaraitaka nodra vakabauti koya o Jisu. (Iperiu 2:9; Joni 3:16) “E . . . vakaturi koya mai na mate na Kalou,” qai lesu i lomalagi o Jisu ena yago vakayalo. (Cakacaka 3:15) Ni sa tiko mai lomalagi o Jisu, “e rawa ni taucoko sara na nona vakabulai ira tale ga era toro yani vua na Kalou ena vukuna, ni bula tu ga o koya me vakamamasu ena vukudra.”—Iperiu 7:25.
Cava me vakamamasu kina ena vukuda o Jisu?
Eda ivalavala ca kece. (Roma 3:23) Na ivalavala ca e tawasei keda mai vua na Kalou, qai kena itinitini na mate. (Roma 6:23) Ia e “dauveivuke” o Jisu vei ira era vakaraitaka nodra vakabauta na nona isoro ni veivoli. (1 Joni 2:1) E vakamamasu o Jisu ena vukudra o ira qori ni kerea na Kalou me rogoca nodra masu, me vosota nodra ivalavala ca ena yavu ni nona mate vakaisoro. (Maciu 1:21; Roma 8:34) E vakayacora na Kalou na veika e kerea qori o Jisu ni salavata kei na lomana. A talai Jisu i vuravura na Kalou “me vakabulai . . . o vuravura ena vukuna.”—Joni 3:17.
E bibi ga meda vakabauti Jisu meda vakabulai kina?
Sega. Na noda vakabulai e sega ni vakatau ga ena noda vakabauti Jisu, eso tale na ka meda cakava. (Cakacaka 16:30, 31) E kaya na iVolatabu: “E mate na yago ni sega na icegu, ena mate tale ga na vakabauta e sega ni cakacakataki.” (Jemesa 2:26) Ke da via vakabulai, meda:
Vulica na veika me baleti rau o Jisu kei na Tamana o Jiova.—Joni 17:3.
Vaqaqacotaka noda vakabauti rau.—Joni 12:44; 14:1.
Vakaraitaka noda vakabauta nida talairawarawa ina nodrau ivakaro. (Luke 6:46; 1 Joni 2:17) A vakavulica o Jisu ni sega ni o ira kece era vakatokai koya me “Turaga” era na vakabulai, era na vakabulai ga o ira era “cakava na loma i [Tamana] mai lomalagi.”—Maciu 7:21.
Vakaraitaka tiko ga noda vakabauta se mani ituvaki dredre cava eda sotava. A vakamatatataka qori o Jisu ena nona kaya: “O koya e vosota me yacova na icavacava ena vakabulai.”—Maciu 24:13.


text: 7 Vakaevei, oni sa lecava raveitacini (niu vosa tiko qo vei kemuni oni kila na lawa,) ni lewa na tamata na Lawa ena gauna kece e bula tiko kina?2 Kena ivakaraitaki, e vauci na yalewa vakawati ena lawa i watina ni se bula o watina, ia ni mate o watina, sa na sereki o yalewa mai na lawa i watina.+3 O koya gona, ni se bula tiko o tagane, ena wili o yalewa me veibutakoci ke vakawati kei na dua tale na tagane.+ Ia ke mate o tagane, sa na galala o yalewa mai na lawa i watina, ena sega ni wili me veibutakoci ke vakawati tale.+4 O koya gona raveitacini, oni a mate tale ga ena Lawa ena vuku ni yago i Karisito me taukeni kemuni kina o koya+ a vakaturi mai na mate,+ meda qai vua me vakalagilagi kina na Kalou.+5 Ni se vakayago na noda gagadre, e dau malele na yagoda* ina ivalavala ca e vakavotui ena Lawa, e vuataki kina na mate.+6 Ia qo eda sa sereki mai na Lawa,+ nida a mate ena ka a vauci keda tu meda bobula kina ena vakasama vou vakayalo,+ sega ena vakasama makawa e vu mai na lawa volai.+7 Na cava meda qai kaya? Sa ca na Lawa? Sega sara! Ke sega na Lawa keu sega ni kila na ivalavala ca.+ Me kena ivakaraitaki, au na sega ni kila na cava na kocokoco, ke sega ni tukuna na Lawa: “Mo kua ni kocokoco.”+8 Na ivunau ya e uqeta na ivalavala ca me bucini e lomaqu na veimataqali kocokoco kece ga, baleta ke sega na lawa ena mate na ivalavala ca.+9 Au a bula tiko ni bera na lawa. Ni yaco mai na ivunau, e bula tale mai na ivalavala ca, ia au sa qai mate.+10 E dodonu me veivakabulai na ivunau,+ ia au raica ni veivakamatei tale.11 Ni uqeta na ivalavala ca na ivunau ya, e temaki au qai vakamatei au.12 E savasava na Lawa, e savasava tale ga na ivunau, e dodonu, e vinaka.+13 E vakavuna noqu mate na ka vinaka? Sega sara! Ia na ivalavala ca e vakavotui ena ka vinaka+ oya, qori sara ga e vakavuna na noqu mate, e ca sara na ivalavala ca ni tiko na ivunau.+14 Eda kila ni ka vakayalo na Lawa. Ia o yau au vakayago ga, au volitaki meu bobula ina ivalavala ca.+15 Na ka au cakava tiko au sega ni kila. Na ka au via cakava au sega ni cakava, ia na ka au cata au qai cakava.16 Keu mani cakava tiko na ka au sega ni vinakata, au vakadinata ni vinaka na Lawa.17 E sega ni o yau au cakava tiko, na ivalavala ca ga e tiko vei au.+18 Au kila ni sega ni dua na ka vinaka e tiko vei au, oya e yagoqu. E levu na ka vinaka au via cakava, ia e sega vei au na kaukaua meu cakava kina.+19 Na ka vinaka au via cakava au sega ni cakava, ia na ka ca au sega ni vinakata au qai cakava.20 Keu cakava na ka au sega ni vinakata, e sega ni o yau au cakava tiko, na ivalavala ca ga e tiko vei au.21 Au qai raica na lawa qo: Niu via cakava na ka e dodonu, e tiko ga vei au na ca.+22 E vu dina mai lomaqu noqu marautaka na lawa ni Kalou,+23 au qai raica ni dua tale na lawa e tiko ena yagoqu* e veivala tiko kei na lawa ni noqu vakasama+ qai vakabobulataki au ina lawa ni ivalavala ca+ e tiko e yagoqu.*24 Au sa vakaloloma dina! O cei ena vakabulai au mai na yago e vakavuna tiko na noqu mate?25 Me vakavinavinakataki na Kalou ena vuku i Jisu Karisito na noda Turaga! O koya gona, ena noqu vakasama, au bobula ina lawa ni Kalou. Ia na yagoqu e bobula ina lawa ni ivalavala ca.+


text:
NA VALE NI VAKATAWA (ITABATABA E VULICI) Maji 2017
E tiko tale ga e kena na ulutaga ena vulici ena Me 1-28, 2017.
ITALANOA NI NONA BULA
Yaga na Noqu Dau Muri Ira na Vuku
E levu na itavi e lesi vei William Samuelson ena vica vata na yabaki e veiqaravi vakatabakidua voli kina, e sega ni rawarawa, ia e marautaki.
Vakarokorokotaki Ira ga e Ganiti Ira
O cei e ganiti ira mera rokovi, na vuna? Ena yaga vakacava vei iko na nomu rokovi ira?
Vakaraitaka Nomu Vakabauta—Vakatulewa Vakayalomatua!
Eso na ka eda vakatulewataka ena tara noda bula taucoko. Eda na vakatulewa vakayalomatua vakacava?
Qaravi Jiova mai vu ni Lomada!
Ratou cala kece na Tui Juta o Esa, Josafati, Esekaia kei Josaia. Ia e raica na Kalou ni ratou qaravi koya mai vu ni lomadratou. Na vuna?
O na Muria e Lomamu na ka e Volai?
E ka ni vuli na cala era cakava eso, okati kina na kena e volai ena iVolatabu.
Mo iTokani ni Basika na Duidui
Eso na gauna ena rairai vinakati me vukei nomu itokani? O na veivuke vakacava?
Laurai na Yaca Vakaivolatabu ena Saqa Makawa
Ena 2012, e vakavu veitalanoa vei ira na dauvakadidike na kena laurai na tikitiki ni saqa qele sa 3,000 na yabaki na kena dede. Na cava era kauai kina vakalevu?


text:
Parofisaitaki na ka ca ina veiulunivanua o Sia (1-15)
35 E vosa tale vei au o Jiova, e kaya:2 “O iko na luve ni tamata, mo vakanamata ina veiulunivanua o Sia,+ mo parofisaitaka kina na ka ca.+3 Mo kaya kina, ‘Qo na ka e tukuna na Turaga Cecere Duadua o Jiova: “O iko na veiulunivanua ena yasayasa o Sia, au na cudruvi iko, au na dodoka vei iko na ligaqu, au na vakalalai iko.+4 Au na vakarusa na nomu koro kece, o na lala,+ o na qai kila ni o yau o Jiova.5 Ni o cati ira tiko na Isireli+ o qai soli ira ina iseleiwau ena gauna era leqa kina, ena iotioti ni gauna era cudruvi kina.”’+6 “‘Niu bula dina tiko,’ e kaya na Turaga Cecere Duadua o Jiova, ‘au na vakarautaki iko ina vakadavedra, ena cicimuri iko na vakadavedra.+ Ni o cata na dra, ena cicimuri iko na vakadavedra.+7 Au na vakalala gona na veiulunivanua ena yasayasa o Sia,+ au na vakamatei koya e lako kina kei koya e lesu mai kina.8 Au na vakasinaita na kena veiulunivanua ena yagodra na vakamatei. O ira era mate ena iseleiwau era na bale ena nomu veidelana, ena nomu buca, kei na nomu uciwai kece.9 Au na vakalalai iko vakadua, ena sega ni tawani tale na nomu koro kece,+ oni na qai kila ni o yau o Jiova.’10 “Ni o tukuna, ‘Ena noqu na matanitu ruarua qo kei na vanua ruarua qo, keimami na taukeni rau,’+ ia e tu kina o Jiova,11 ‘o koya gona niu bula dina tiko,’ e kaya na Turaga Cecere Duadua o Jiova, ‘au na vakaraitaka vei iko na cudru kei na vuvu vata ga o vakaraitaka ni o cati rau,+ au na vakatakilai au vei ira niu totogitaki iko.12 O na qai kila ni o yau o Jiova, au rogoca na ka ca kece o tukuna ina veiulunivanua e Isireli ni o kaya, “Sa vakalalai tu, sa soli vei keda meda kania.”*13 Oni vosa viavialevu vei au, oni vosavakacacataki au vakalevu.+ Au rogoca kece.’14 “Qo na ka e tukuna na Turaga Cecere Duadua o Jiova: ‘Ena marau vakalevu o vuravura taucoko niu na vakalalai iko.15 Me vaka ga ni o marautaka vakalevu na kena vakalalai na ivotavota ni vuvale ni Isireli, qori tale ga na ka au na vakayacora vei iko.+ O na vakalalai, o iko na ulunivanua ena yasayasa o Sia, io, o Itomi kece,+ era na qai kila ni o yau o Jiova.’”


text:
Vakatutu
YADRA!
Taro: E dau talanoataki se vakaraitaki vakalevu nikua ena tivi kei na iyaloyalo na ka me baleta na kaukaua tani me vakataki ira na daucakaiba, bui tevoro kei ira na daugunu dra. Na cava mada o nanuma. E ka ga ni lasa se rawa ni veivakaleqai?
Solia: E vakamacalataki ena Yadra! qo na vuna era taleitaka kina na tamata na kaukaua tani kei koya dina e vakavuna tiko.
VAKAVULICA NA KA DINA
Taro: Ena walia vakacava na leqa e vuravura na Matanitu ni Kalou?
Tikinivolatabu: Mac 6:10
Ka dina: Na Matanitu ni Kalou ena kauta mai na veisaututaki, bula veiyaloni kei na vakacegu, me vaka ga e yaco tiko mai lomalagi.
NA CAVA NA MATANITU NI KALOU? (Veisikovi lesu)
Taro: [Vakabibitaka na taro ena daku ni tikidua.] Ena vakacava tu mada na bula ni sa veiliutaki na Matanitu ni Kalou?
Tikinivolatabu: Sm 37:29; Ais 65:21-23
Solia: [Vakaraitaka na brochure iTukutuku Vinaka.] E vakamacalataki ena Lesoni 7 na sala ena yaga kina vei keda na vosa ni yalayala qo. [Me tekivu na vuli iVolatabu ena brochure]
VOLA E KE NOMU VAKATUTU
Vakayagataka na vakatutu sa oti mo bulia kina nomu ivakamacala ena cakacaka vakavunau.


text:
RA LAURAI TIKOGA NA GONEVULI ENA CITY LEVU O SUVA ENA BOGILEVU.
Written by Rosena Volavola on August 9, 2022
E vakasokomuni nai tukutuku ka tauri rawa ni vuqa na gonevuli era se laurai tiko ena city levu o Suva ena bogilevu, na gauna e dodonu mera sa tiko kina ena nodra dui veivale.
Na vakadidike e laurai ni so talega na gonevuli era sa vakayagataka tiko na waigaga ni veivakamatenitaki kei na kena cerumi tiko na glue.
Esa veivakadeitaki mai na gusu ni vosa ni Tabacakacaka ni Ovisa o Ana Naisoro ni kevaka era raica e dua na gonevuli e taoni, era  sa na dau vakatalai sara vakatotolo ki vale, kevaka e sega ni dua nai ulubale vinaka era solia me vakadeitaka na vu ni nodra tiko e taoni,ka sa kerea tale tikoga o koya na nomuni  veivuke na lewenivanua ni kevaka oni raica na veika e yaco tiko me baleti ira na gone e tauni,mo ni tukutuku vakatotolo sara yani kina Tabacakacaka ni Ovisa.
Vakarorogo tikoga mai na VITIFM 92.2 FM/92FM/92.6FM
VITIFM E KAMICA QAI KACHI!!!!!!!
SOURCE – FIJIVILLAGE.COM


text:
RA TAROGA NA ITABAGONE
Meu sa Biu Vuli?
“Sa vakavucesa vei au na vuli!” Ke o dau va qori, ena rawa ni o biu vuli. Ena vukei iko na ulutaga qo mo kila kina eso na ka mo cakava.
Cava era sa bese kina na vuli eso?
Qo eso na ka era raica na kenadau ni vakavuna na biu vuli:
Dredre na ka ni vuli. ‘Sa qai ca na noqu maka ni veitarogi.’
Vakavucesa. ‘Au raica ni na sega ni yaga vei au na ka au vulica.’
Dredre ni bula vakailavo. ‘E dodonu meu vaqara cakacaka meu vukei ratou kina e vale.’
Vakasamataka na ka e rawa ni yaco
E kaya na iVolatabu: “O koya e yalomatua e vakasamataka na nona ilakolako kece.” (Vosa Vakaibalebale 14:15) Cava eda vulica? Ke o nanuma mo sa kua ni vuli, mo vakasamataka na ka ena rawa ni yacovi iko ena veigauna se bera mai.
Mo taroga:
‘Ena lai tara vakacava na noqu vaqara cakacaka na noqu sa biu vuli?’
“Vakasamataka ni dua na siga o na vaqara cakacaka mo qarava kina na nomu vuvale. Ena rawa vakacava ni na dua nomu cakacaka ke vinakata o boso me tiko nomu sitivikiti ni o sa vuli oti ena sekeneri?”—Julia.
‘Keu sa biu vuli, vacava au na rawa ni walia eso tale na ituvaki dredre?’
“Na vuli ena vakarautaki iko ena ka o na sotava ena nomu bula. Ke o sa walia rawa qo na dredre e koronivuli, o na kila na veimaliwai, o na vorata na veivakatovolei, ena dei tale ga na nomu cakacaka.”—Daniel.
‘Keu sa biu vuli, vakacava au na rawata eso na kila vakacakacaka?’
“O na rairai nanuma ni sega ni yaga na nomu ka ni vuli ena gauna qo. Ia vakasamataka mada ni o sa lai yabaki 23, o qai saga tiko mo vakayagataka vakavuku na nomu ilavo. O na kaya ga, ‘Ae! Vinaka mada ga niu dau vakarorogo vinaka ena gauna e vulici kina na fika.’”—Anna.
Ka mo cakava
Mo qara veivuke. E kaya na iVolatabu: “E rawa na sasaga ni levu na daunivakasala.” (Vosa Vakaibalebale 11:14) Ke sa lutu tiko na kemu maka, kere ivakasala vei rau nomu itubutubu, nomu qasenivuli, e dua na daunivakasala, se dua tale na qase o dau nuitaka me vukei iko ena nomu ka ni vuli.
“Vosa vua nomu qasenivuli ke dredre tiko vei iko nomu ka ni vuli. So na gauna eda nanuma ni bale vei qasenivuli na noda sega ni pasi, ia ena rawa sara ga ni vukei iko na nomu kere veivuke vua.”—Edward.
Me kua ni qiqo na nomu rai. E kaya na iVolatabu: “E vinaka na itinitini ni dua na ka, e ca na kena itekitekivu.” (Dauvunau 7:8) E tiko tale eso na ka o vulica e koronivuli me vaka na itovo, kei na so tale ena lai yaga vakalevu vei iko ena veigauna se bera mai.
“Ni o sa qase, o na sega ni vola italanoa tiko se veitarogi, ia na nomu vulica mo vosota na ituvaki dredre e koronivuli ena vukei iko mo vosota tale ga na ituvaki dredre ena gauna o sa qase kina.”—Vera.
Vakasamataka eso tale na ka o rawa ni cakava. E kaya na iVolatabu: “O ira kece era vakusakusa era na dravudravua.” (Vosa Vakaibalebale 21:5) Mo kua ni vakatulewa vakariri mo nanuma ni sa vinaka ga mo biu vuli. E tiko tale ga eso na tabana ni vuli tara o rawa ni cakava.
“O vulica e koronivuli na cakacaka vakaukaua, na sala mo walia kina na leqa, kei na nomu dau cakacaka vata kei ira eso tale. Na ka o vulica e koronivuli ena yaga vei iko ena dua na gauna balavu. E na yaga dina ke o vakaotia vinaka nomu vuli.”—Benjamin.
Na kena itinitini ga qo: Ke o vakaotia vinaka nomu vuli, o na vulica e levu na ka ena lai yaga vei iko ena gauna o sa qase kina.


text:
27 Ni sa kenaturaga o Aisake qai buawa vakalevu na matana, e kacivi Iso+ na luvena qase, qai kaya vua: “Luvequ!” E sauma o koya: “O yau qo!”2 E qai kaya vua: “Au sa qase sara qo. Au sega ni kila na siga au na mate kina.3 Yalovinaka, qo na gauna mo kauta kina nomu iyaragi, nomu taga ni gasau kei na nomu dakaititi, mo gole i veikau mo lai vakasasataka mai na qau manumanu.+4 Mo qai vakarautaka e dua na kakana vakatitiweli au dau taleitaka, oti mo kauta mai vei au. Au na qai kania meu vakalougatataki iko kina niu se bera ni mate.”5 Ia a vakarorogo voli o Repeka ni vosa tiko o Aisake vei Iso na luvena. E lako sara yani o Iso i veikau me lai vakasasataka na manumanu me kauta lesu mai.+6 E qai kaya o Repeka vei Jekope na luvena:+ “Au se qai rogoci tamamu ga ni vosa vei Iso na tuakamu, e kaya,7 ‘Kauta mai vei au eso na lewe ni manumanu, mo vakarautaka e dua na kakana vakatitiweli vei au. Oti meu kania, meu vosa vakalougatataki iko kina ena mata i Jiova niu se bera ni mate.’+8 Ia qo na luvequ, vakarorogo vinaka qai cakava sara na ka au vakaroti iko kina.+9 Yalovinaka, lako ina qelenimanumanu, kauta mai vei au e rua na luvenime vinaka duadua, meu vakarautaka kina vei tamamu e dua na kakana vakatitiweli, me vaka ga e dau taleitaka.10 Mo qai kauta vei tamamu me kania, me vosa vakalougatataki iko kina ni se bera ni mate.”11 E kaya o Jekope vei Repeka na tinana: “O Iso na tuakaqu e tagane vutivutia,+ ia na kuliqu e dravia.12 Vakacava ke yamoci au o tamaqu?+ Ena lai nanuma wale niu vakalialiai koya tiko, au na qai cudruvi kina, au na sega ni vosa vakalougatataki.”13 E qai kaya vua o tinana: “Luvequ, me qai tau vei au na nomu cudruvi. Mo cakava ga na ka au tukuna, lako lai kauta mai vei au.”+14 E mani lako o koya me lai kauta mai vei tinana, e qai vakarautaka o tinana e dua na kakana vakatitiweli, me vaka ga e dau taleitaka o tamana.15 Oti oya e kauta mai vale o Repeka na isulu vinaka duadua nei Iso na luvena ulumatua, qai vakaisulutaki Jekope kina na luvena gone.+16 E biuta tale ga na kuli ni luvenime e ligana kei na tikina dravia e domona.+17 E qai solia vei Jekope na luvena na kakana vakatitiweli e cakava kei na madrai.+18 E lako sara i loma vei tamana qai kaya: “Ta!” e sauma o koya: “O yau qo! O cei o iko luvequ?”19 E kaya o Jekope vei tamana: “O yau o Iso na nomu ulumatua.+ Au sa cakava na ka o tukuna vei au. Yalovinaka mo dabe mada mo kania eso na ka au vakasasataka mai, mo vosa vakalougatataki au kina.”+20 E qai kaya o Aisake vei luvena: “Luvequ, cava sa rui totolo kina na nomu kunea qori?” E sauma o koya: “Ni kauta mai vei au o Jiova na nomu Kalou.”21 E qai kaya vei Jekope o Aisake: “Yalovinaka luvequ, toso mai meu yamoci iko, meu kila kina se o iko dina na luvequ o Iso se sega.”+22 E mani toso yani o Jekope vei Aisake na tamana, e qai yamoci koya, oti e kaya: “Na domo sa domo ga i Jekope, ia na liga e liga i Iso.”+23 E sega ni kilai koya ni vutivutia na ligana me vaka na liga i Iso na tuakana. Sa mani vosa vakalougatataki koya.+24 Oti oya e taroga: “O iko dina na luvequ o Iso?” e sauma o koya: “Io.”25 E qai kaya o Aisake: “Kauta mai vei au eso na ka o vakasasataka luvequ meu kania, au na qai vosa vakalougatataki iko.” E mani kauta yani vua, e kana sara, e kauta tale ga vua na waini, e gunu sara.26 E qai kaya vua o Aisake na tamana: “Yalovinaka, toso mada mai mo reguci au, luvequ.”+27 E mani toso yani qai reguci koya sara, e boica rawa kina na iboi ni nona isulu.+ Sa qai vosa vakalougatataki koya:“Raica, na iboi kei luvequ e vaka na iboi ni vanua sa vakalougatataka o Jiova.28 Me solia mada ga vei iko na Kalou dina na tegu ni lomalagi+ kei na qele bula kei vuravura,+ me levu sara na nomu covuata kei na waini vou.+29 Mera qaravi iko na veimatatamata, ra qai cuva vei iko na veimatanitu. Mo turaga vei ira na tacimu, mera cuva vei iko+ na luvei tinamu. Me cudruvi o ira kece era vosavakacacataki iko, me vakalougatataki o ira kece era vosa vakalougatataki iko.”+30 Ni vosa vakalougatataki Jekope oti ga o Aisake, se qai biubiu ga o Jekope mai vei Aisake na tamana, sa lesu mai na vakasasa+ o Iso na tuakana.31 E vakarautaka tale ga o koya e dua na kakana vakatitiweli, e qai kauta vei tamana, e kaya vua: “Me duri mada o tamaqu, me kania na ka e vakasasataka mai na luvena, mo vosa vakalougatataki au kina.”32 E qai kaya vua o Aisake na tamana: “O cei o iko?” E sauma: “O yau na luvemu, na nomu ulumatua, o Iso.”+33 E sautaninini vakalevu o Aisake mani kaya: “O cei ga a vakasasa manumanu qai kauta mai vei au? Au sa kania oti ni bera ni o yaco mai, au qai vosa vakalougatataki koya—ena vakalougatataki dina o koya!”34 Ni rogoca ga o Iso na vosa i tamana, e qoqolou ena levu ni nona rarawa, e kaya vei tamana: “I ta vosa vakalougatataki au, o yau tale ga!”+35 Ia e kaya: “E lako mai vakailawaki o tacimu me rawata kina na veivakalougatataki a dodonu me nomu.”36 E kaya: “Sega ni qori ga na vuna e yacana kina o Jekope,* ni sa suguti au vakarua?+ Sa taura mada na itutu au sucukaya mai,+ ia qo sa mai taura tale na veivakalougatataki e dodonu me noqu!”+ E kaya tale: “O sega ni bau vakavoca tu vei au e dua na vosa ni veivakalougatataki?”37 E sauma vei Iso o Aisake: “Qo au sa lesi koya me nomu turaga,+ au sa soli ira kece na tacina mera nona tamata, au solia tale ga vua na covuata kei na waini vou me kaukaua tiko kina.+ Na cava tale se vo meu cakava vei iko luvequ?”38 E kaya o Iso vei tamana: “I ta, e dua wale ga na nomu vosa ni veivakalougatataki? Bau vosa vakalougatataki au ta, io o yau tale ga!” E tabalaka na domona o Iso qai sorova na tagi.+39 E mani tukuna vua o Aisake na tamana:“Raica, na nomu itikotiko ena yawa mai na qele bulabula kei vuravura, ena yawaka tale ga na tegu mai lomalagi e cake.+40 O na bula ga ena nomu iseleiwau,+ o na qaravi tacimu.+ Ia ni o sa tikotikoca, o na qai musuka dina na nona ivua mai domomu.”+41 Ia e toka lo ga vei Iso na nona cati Jekope baleta na vosa ni veivakalougatataki a tauca vua o tamana,+ qai kaya tiko ga e lomana o Iso: “Sa voleka mai na siga me caka kina na vakaloloku vei tamaqu.+ Oti oya au na qai vakamatei Jekope na taciqu.”42 Ni tukuni vei Repeka na vosa a cavuta o Iso na luvena ulumatua, sega ni bera na nona talatala vei Jekope na luvena gone, e kaya vua: “Raica! Na tuakamu o Iso sa bukia na kemu vere me vakamatei iko.*43 Io qo na luvequ, muria na noqu vosa. Mo cavutu mo dro sara i Karana vei Lepani na ganequ.+44 Mo tiko vakalailai kei koya me yacova ni sa malumu na cudruwaqawaqa i tuakamu,45 me ruru mada na nona cudru o tuakamu qai guilecava na ka o cakava vua. Au na qai talatala yani i kea vei iko. Na cava mo drau yali ruarua kina vei au ena dua ga na siga?”46 Oti oya e kaya tiko ga vei Aisake o Repeka: “Au sa sevaka dina na noqu bula baleti rau na luvei Eci yalewa.+ Ke mani taura o Jekope me watina e dua vei ira na luvei Eci, me vakataki rau ga na goneyalewa itaukei qo, me icavai na noqu bula?”+
iVakamacala e ra
^ Kena ibalebale “O Koya e Qumia na Bukubukuniyava, Veisosomitaki.”
^ Se “vakalomavinakataki koya tiko ena nona nanuma me vakamatei iko.”
VAKADEWA NI VURAVURA VOU (VAKADEWA VAKAVOUTAKI NI 2013)


text:
1xbet, ko ni sa vakadeitaka mo ni curu vata kei taki mai vei ira kece na casinos kei na lewe ni qito tale eso, ka vakakina vei Curacao, ka tu kina na kena e tu vei ira na iteki licenses kei na ivakavuvuli cecere nuitaki mai na veiqaravi era vakayagataka..
Ena loma ni kena vakayacori na lewena e vakarautaka na kabani, e rawa ni da veivosakitaka ka tukuna vei iko na veika e rawa ni o yacova na iwasewase ni betting ni qito kei na veiqaravi tale eso ni betting. Ni oti e Rusia & #8217;, betting na vanua ni cakacaka e vuravura taucoko era sa kila tiko ena dua na ilawalawa rabailevu.
1xbet icurucuru taki – 1xbet Betting na vanua e taki & #8217;d e
1xbet na lewe ni itekitekivu ni qito ni Rusia, Sai koya na vinaka ni betting me tautauvata ga kei na kena ivakarau e taki.
Semata na ING ki na casino ni veiqaravi ki na veimataqali qito, slot na mataqali qito, qito ni qito ena vidio, sa rawa mo raica ka monetize na nomu digidigi gameplay kei na lewena tale eso. E rawa ni o vakarautaka na itukutuku me rawa ni o raica kina na kakaburaki bula ena nomu vakacuruma na 1xbet ena Lotu betting ka vakayacori kina na qito ni teveli ka bulataka na wase casino ni taki & #8217.
Talega na backgammon, Vinaka, Veisau, E rawa ni o rawata na ilavo ena veidusimaki oqo vata kei na lewe ni betting digitaki kei na kena qito me vaka na mareqeti bets kei ira tale eso. 1xbet vaka e dua na bookmaker e dau taleitaka ka taleitaka e vuqa era vakayagataka.
Ena infrastructure ni tataqomaki, sa rawa mo curu yani ki na veivanua era sa yaga sara vakalevu ka tomana tikoga na nomu bets. Era dau sikova na mata o ira na vulagi ena vanua rawarawa ni curu kei na vakacurumi ni ilavo ni lolo. 1xbet na lewenilotu, era na dau tokoni ena dua na yalayala ki na taro ni ra nuitaki ka ra sega ni tamata.
1xBet bula Betting
Bula betting, Oqo e dua na ivakarau e dau vakayagataki vagumatua e Iurope ka kilai levu sara ena noda vanua. E ka ni rarawa, ni sega ni rawa vei ira na veikabani ena noda vanua me ra veiqaravi vakalawa.. Ni yaco oqori, e vuqa na tikina unreliable era sa tu ena makete me betting na tikina.
Eda na vinakata beka me da vakamacalataka na wase ni bula betting 1xbet, na vanua nuitaki duadua e rawa mo biuta kina e dua na kila. Ni o sa vakacuruma na noda mataveilawa, sa rawa mo kila vakadodonu e cake “Dusimaki” o na raica na tikina.
1xbet na madigi Betting veidusimaki e cake?
imatai ni, 1na qito soka ena iwasewase ni xbet betting ni vanua, Basiketepolo, Polo, Volibol, Polo ni Amerika, Tenisi, e rawa ni o kila bula ena vuqa na qito, me vaka na teveli tenisi. Me kena ikuri, e rawa talega ni o dikeva na nomu bets vakadodonu ena dua na esports ka tautauvata.
Na qito e rawa ni o dikeva sa vakaoqo:; Rakavi, Polo ni Amerika, Veitauriliga, Golf, Tavipolo, kaciva e dua na itavi, sotia ni gaunisala, Ituvatuva 1, Uneune 4, Baba sobu, cudru manumanu, solia e vuqa tale na qito mo dau waraki iko mo kila sara ga.
& #8217; taki na nodra ilawalawa vakacakacaka na kasitama betting na vanua e rawa ni o vakaitikotiko kina 1xbet guarantees na ivakatagedegede cecere duadua. Kakua tale ni vakaotia e dua na gauna ena nuitaki kei na veivanua eso kei na kena yaga.
Saini ena dolava ki na neitou mataveilawa ka vakaruataki na nomu winnings. Me kena ikuri, E tiko talega eso na iwasewase me vaka na qito. Na lovers Esports e rawa talega ni biuta na nodra bets e kea. Keimami diva mo ni kalougata ira kece.


text:
Iyaloyalo
Na iyaloyalo (mai Vosa Vaka-Latina imago) e dua na veikavakasaqani e vakatakarakarataka tiko rai vakaiyaloyalo, me vaka na veiitaba se dua tale Rua icakacaka iyaloiyalo,e vakaraitaka e dua na ulutaga—e kena ivakarau me vakayago iyaya—ka sa vakarautaka kina e dua na ivakatakata o koya. Ena itukutuku ni sikinala cakacakataki, e dua na iyaloyalo e dua na roka veisoliyaki.[1]Na itukutuku ivakayaukau e dua na ivakarau volavola e vakayagataka na iyaloyalo me ivakatakarakara ni veimataqali ivakatakilakila ni dua na daurairai, ka sega ni ivakatakilakila veivakaduiduitaki e vakayagataka na matanivola.
Veitikina[veisau | edit source]
- ↑ Chakravorty, Pragnan (September 2018). "What is a Signal? [Lecture Notes]". IEEE Signal Processing Magazine. 35 (5): 175–77. doi:10.1109/MSP.2018.2832195. Unknown parameter
|s2cid=ignored (help)


text:
Na mavoa ni yalo oqo mo kila
Ena teri dua e botana rawa
Na kavoro ni vuvale mosimosi qo
Na nomu nadakuya ka gole vakadua
Balavu ni gauna ni nodaru tiko voli
Ko mai vakatubura e va na isolisoli
Nodaru ulumatua Emosi ……………………
Na nodaru itikotiko qori e ………….
Evereli 29 1989 ni yabaki
Kinoci iko kina isa lei Adi
Lesi ni qasenivuli kei marama na……………
Koronivuli Ratu Luke qori e Wainunu
Chorus
Tukutuku mai me cegu kina na yaloqu
Se mo bau kauwai
Ni noqu dina kece au sa solia yani
Koya li o iratou na lailai
Ratou na ni tagi li vei cei sa matua mai
Tauvimate e bikai iko voli ga
I Labasa me ko cici vaki
Sega ni tiko dei neitou lomaleqa nana
Keitou masu ligai vuniwai me na mana
Siga vica me laki vakavula mai
Na nomu curu voli e valenibula
Sega bau na irogo lesu vei keitou e na koro
Ko sa bula beka ena ivau ni baca
Kurabuitaki ena itukutuku oqo
Ni ko vica ga na siga e vale ni bula
E rui mosi dina ni dua tale ko laki domona
Kei koya ga na vugoqu dina
Chorus


text:
BOKO TU NA LIVALIVA MAI NA YASAYASA VAKARA TAUCOKO.
Written by Maikeli Radua on January 8, 2022
{ Image File}
Sa sega tu na livaliva mai na yasayasa vaka Ra taucoko ena gauna qo.
Ratou se saga tiko na Energy Fiji Ltd me ratou raica na cava e vakavuna tiko na leqa qo.
Sega ni vakadeitaka rawa na tabana ni livaliva se na gauna cava ena qai vakadrodroi lesu tale kina na livaliva ena nomuni dui veivale mai yasayasa vaka Ra.
Vakarorogo tikoga mai ena VITIFM 92.2FM/92.6FM/92.0FM ena kena i tukutuku matata.


text:
Meteresi ni taga ni iyaya ni otela ena vulaitubutubu ni idabedabe
Matailalai ni ivoli
Nanuma oqo
iDavodavo ni idabedabe ni otela
iWalewale ni imocemoce ni otela e laurai kina na imocemoce ni imocemoce e rawa ni laurai kina na imocemoce ni idabedabe. Idabedabe ni loga ni loga ni vulaitubutubu ena idabedabe e cake 500 Gacagaca vaka-Amerika. Na iwalewale ni vakalewe ni sukuwea e solia na veitokoni kaukauwa me sotava na gagadre ni veimataqali otela kei na matavuvale. Ivakatagedegede ni vula meteresi ena vulaitubutubu ni meteresi: 90/130*185*12cm.
1~ 3: EPE ologa wavokita na idabedabe
4~ 6: Foam corrugated kateni ologa ena tutu
7~ 8: Kateni pepa ologa ena loma ni idabedabe, oka kina na kena e ra
9~ 12:Vakavavakutaka ilati e tautuba.
Q: O iko e dua na kabani ni manufacturer se veisau?
E dua: O keda e dua na buli iyaya ni kena upholstery na ivoli mai na 1985.
Q: Sa evei na nomu volau ni nona?
E dua: Eda sa tiko ena ShunDe, Foshan City, Guangdong na yasana, Jaina
Q:Na cava na nomu veiqaravi ni volivolitaki?
E dua: Sa tiko oqo vei keda ni oti na noda vakadikeva na volivolitaki. Kevaka e dua na veivakacacani mai na lori se ituvaki vinaka, keitou na cakacakataka na iwali ka solia vei iko e dua na itukutuku.
Q:Na cava na nomu MOQ?
E dua:Na noda MOQ e 40HQ se 20GP(E rawa ni vakayagataki eso tale na isau), e rawa ni o veiwaki na ivoli duidui mo cokovata kina e dua na 40HQ se 20GP.
Q: E rawa ni o cakava na veitarogi me baleta na cakacaka ni otela?
E dua: E levu sara na ka eda sotava me baleta na cakacaka ni otela kei na ivola taucoko e rawa ni ulabaleta na veisaqasaqa me vaka na CA117, BS5852, BS7177, BS7176, kei E0/E1.
Q:Na cava na nomu itavi levu ni ivoli?
E dua: Eda sa ga vakayacoka Sofas, Sofabed, Meteresi, Recliners kei na idabedabe.
Q: E rawa beka ni 'u digitaka na roka?
E dua: Io, sa tu vei keda eso na roka me da digitaka ena dua tale na ivola me vaka na kakana e cake leca, PVC, PU, se isulu.
Q:Na cava na kena gauna?
E dua: Ni keirau sa ciqoma na vakacuruilavo, ena taura toka e rauta ni 30 na siga ~ 35.
Q:Na cava na ivakarau ni sausaumi?
E dua: Na ivakarau ni sausaumi ena FOB ki na SHENZHEN waqa. T/T, 35% vakacuruilavo, vakatautauvatataki ni bera ni caka.
Q:E tiko beka vei iko na ivotavota ni ivoli?
E dua: Sega, Eda sa OEM ka ODM manufacturer, na ivoli kece e vakarawarawataka vei ira na noda kasitama.
Q: E rawa ni cakava na volau ni nona na sabolo?
E dua: E rawa ni da vakauta na isulu se leca me ivakaraitaki vakadodonu vei iko. Na ODM ni iyaya me na saumi kina na icurucuru ni sabolo, ni oti 10 na ota pcs ena lesu tale ki na icurucuru ni sabolo.
Q: Na cava na Lotu warranty ni nomu ivoli?
E dua: Na warranty ni sofas sa 2 veiyabaki ena loma ni vale, 1 yabaki ni leca e tautuba; Meteresi e 10 veiyabaki me innerspring na vale.


text: 32 Eratou sa qai cegu na vosa vei Jope na le tolu qo, ni a vakadonuya ga nona yalododonu.*+2 Ia a cudru vakalevu o Ilaiu na luvei Parakeli na kawa i Pusa+ mai na mataqali i Rami. A waqa nona cudru vei Jope ni via vakadonui koya ga, sega ni vakadonuya na Kalou.+3 E katakatataki ratou tale ga na tolu na itokani i Jope ni ratou sega ni kila na ka me ratou tukuna, eratou tukuna ga ni ca na Kalou.+4 A waraka voli o Ilaiu me vosa vei Jope, ni ratou qase vua.+5 Ni raica o Ilaiu ni sega ni dua na ka eratou sauma rawa na le tolu, sa qai tuburi koya na cudru.6 E qai sauma o Ilaiu na luvei Parakeli na kawa i Pusa, e kaya:“Au gone ga*Dou qai kenaturaga.+Au mani galu ga ena veidokai,+Au sega tale ga ni via tukuna vei kemudou na ka au kila.7 Au nanuma, ‘Mera vosa mada na qase,*Mera vakatakila tale ga na vuku o ira e dede nodra bula.’8 Ia na yalo tabu e solia na Kalou vei ira na tamata,Kei na icegu i koya e Kaukaua Duadua e vakayalomatuataki ira.+9 Na nona vuku e dua e sega ni vakatau ga ena yabaki,*Era sega ni kila duadua ga na qase na ka dodonu.+10 Au mani kaya, ‘Vakarorogo vei au,Au na qai tukuna yani na ka au kila.’11 Raica! Au a waraka voli na nomudou vosa,Au a vakarogoca na nomudou ivakamacala+Ni dou vaqara na ka mo dou kaya.+12 Au a vakatudaliga vei kemudou,Ia e sega ni dua e vakacalai Jope*Se me sauma nona vosa.13 Kua gona ni kaya, ‘Keitou sa kunea na vuku,E vunauci koya na Kalou, sega ni dua na tamata.’14 A sega ni vosataki au vakadodonu o koya,Au na sega gona ni tukuna vua na nomudou ile.15 Eratou sa vakadrukai, eratou sega ni vosa tale,Sa sega na ka me ratou kaya.16 Au wawa tiko, ia eratou galu voli ga,Eratou duri tu ga e kea, sega na veivosaki.17 Ia o yau tale ga au na vosa,Au na tukuna tale ga na ka au kila,18 Niu sa sinai ena vosa,E uqeti au na yalo tabu.19 Sa vaka na waini e sega na kena icegucegu na lomaqu,E vaka na taganiwaini vou sa voleka ni kabote.+20 Meu vosa mada meu cegu kina!Au na dolava na tebenigusuqu meu vosa.21 Au na sega ni tovaka e dua,+Au na sega ni cavilaka e dua,22 Niu sega sara ga ni kila na veicavilaki,Keu kila, ena totolo ga ni kauti au laivi na noqu Dauveibuli.


text:
Ni Tauvimate e Dua o Dau Lomana
“Ni vakarau suka mai valenibula o Ta, keitou kerei vuniwai me keitou veivosakitaka tale na macala ni nona dra. E kaya ni vinaka tu, ia ena raica tale. E kidroa sara ga ni qai raica ni rua na ka se leqa tiko ena nona dra! E kere veivosoti, qai lai raica e dua tale na vuniwai e kenadau kina. Ia sa bulabula vinaka tiko o Ta ena gauna qo. Keitou marau ga ni keitou a taro.”
Eda dau lomaleqataka noda lai raici vuniwai kei na noda lai wawa toka e valenibula. Me vaka ga e raici ena ka e yaco vei Maribel, e yaga vakalevu na nodra veivuke na weka se itokani—rawa sara mada ga ni veivakabulai. O na rawa vakacava ni vukea e dua o dau lomana?
Ni bera na veisiko. Mo vukei tauvimate me vola na ivakatakilakila ni kena mate, na wainimate se isosomi ni wainimate e vakayagataka tiko. Vakavola na taro me tarogi vei vuniwai. Mo tarogi tauvimate me baleta na itukutuku ni kena mate se bau dua na wekana a tauva. Kua ni nanuma ni kila na ka kece o vuniwai, se na taroga na veika va qori.
Gauna ni veisiko. Mo vakadeitaka kei koya e tauvimate ni sa matata na ka e vakamacalataka o vuniwai. Dau taro, kua ga ni tukuna na ka o nanuma ni donu. Ena vinaka me dau taro ga vakalevu o tauvimate, me vakamacalataka na kena ituvaki. Mo vakarorogo vinaka, vakavola na veika e tukuni tiko. Taroga ke rawa ni so tale na ka e caka. Ena so na gauna e dau vinaka me tukuni vei tauvimate me raica e dua tale na vuniwai.
Ni sa oti na veisiko. Drau raica lesu kei tauvimate na ka e yaco ena nomudrau lai raici vuniwai. Raica me donu na wainimate e soli vua. Uqeti koya me tukuna vakatotolo vei vuniwai ke sega ni vinaka vua na wainimate qori. Vukei koya me donu tiko ga nona rai, me muria tale ga na veika e dusimaki kina, me vaka nona lesu tale vei vuniwai. Vukei koya me kila eso tale na ka me baleta na kena ituvaki.
E Valenibula
Kua ni tavaiyaya se wele. Ena rairai lomaleqa se yalani nona kaukaua e dua e tauvimate ni lako i valenibula. Ni o sega ni tavaiyaya, o qai kauai era na vakacegu kina na kena vo, ena sega tale ga ni levu na cala e yaco. Mo vakadeitaka ni sa vakaleweni vakavinaka na fomu ni bera ni curu o tauvimate. Doka na nona dodonu me baleta na nona vakatulewa ena veiqaravi vakavuniwai me caka vua. Ke sa malumalumu sara vakalevu, doka na veika sa vola oti me vakayacori, kei na lewa e soli vua na wekana voleka se na isoqosoqo e qarava tiko na nona bula. *
Vakaliuliu. Kua ni rere na vosa. Era na rawa ni uqeti na veiqaravi tiko vakavuniwai mera kauaitaki koya e tauvimate nira raica na maqosa ni kemu irairai kei na nomu itovo vinaka. Ena rawa tale ga ni uqeti ira mera vakavinakataka na nodra veiqaravi. Ena levu na valenibula e vica vata na vuniwai era qarava e dua ga na tauvimate. O rawa ni veivuke ni o tukuna na veika era dui vakamacala kina. Ni o kilai tauvimate, o na rawa ni tukuna na veisau o raica i yagona se nona ivakarau ni vakasama.
Dau veidokai, vakavinavinaka tale ga. Era dau oca tale ga na veiqaravi e valenibula ni levu nodra cakacaka. Na ivakarau gona o vinakata mera cakava vei iko, mo cakava tale ga vei ira. (Maciu 7:12) Doka na nodra cakacaka kei na ka era rawata, nuitaki ira, qai vakavinavinakataka nodra veiqaravi. Ena uqeti ira mera cakacaka vagumatua.
Eda dau tauvimate ga. Ia ke o tuvatuvanaki rawa tu, qai saga na veivuke e yaga, o na rawa ni vukea na nomu itokani se wekamu ena ituvaki dredre e sotava.
^ para. 8 E duidui ena veivanua na lawa kei na ivakaro me baleta na nona dodonu e dua na tauvimate kei na ka me cakava. Mo raica me vakaleweni kece vakavinaka na ivola me baleti tauvimate kei na veiqaravi vakavuniwai e vinakata, me biu tale ga kina na itukutuku vovou baleti koya.